Bertako arrazak: batzuk ugari, beste batzuk larri - Zientzia.net\nHasiera » Artikuluak » Bertako-arrazak-batzuk-ugari-beste-batzuk-larri Bertako arrazak: batzuk ugari, beste batzuk larri\nAbeltzaintza Euskal Herriko arrazak dira. Milaka urte daramate hemen, eta, ondorioz, hemengo klimara eta orografiara ezin hobeto egokituta daude. Baina, gaur egungo gizakiaren ikuspegitik, guztiak ezin dira zaku berean sartu. Batzuk berez-berez iraun dute, eta iraungo dute, etekin erraza ateratzen zaielako, baina beste batzuek, aldiz, nekez egingo dute aurrera laguntzarik gabe.\nEuskal Herriko bertako abere-arrazen katalogo ofizial bat bada, 2002ko urtarrilean Eusko Jaurlaritzak argitaratu zuena. Katalogo horretan, bertako arrazak zein diren eta zer egoeratan dauden zehazten da. Katalogoan nabarmen ikusten denez, arraza horien egoera kezkagarria da. Arrazarik produktiboenak izan ezik, hau da, behi pirenaikoa eta ardi latxa izan ezik, gainerako guztiak galtzeko arriskuan dira, arrisku bizian asko. Dirudienez, lagundu ezean arraza horiek desagertu egingo dira. Batzuk, besterik gabe, ez dira ugalduko, eta, beraz, abereak zahartu ahala ez da arraza horretako alerik ere geratuko. Beste batzuk, administrazioaren esku-hartzerik gabe, beste arraza batzuekin nahasi eta diluitu egingo dira; hau da, ugaldu arren, arrazaren ezaugarriak desagertuko dira, eta, horrela, arraza bera. Baina erabakia hartuta dago: arraza horiek mantentzearen alde egin behar da. Zalantza egin daiteke zergatik lagundu behar ote zaion berez bizirik iraungo ez lukeen arraza bati. Izan ere, nolabait, arrazak izakiak berak sortuak dira, paraje hauetan bizi izan diren abeltzain-belaunaldiek moldatutako abereak dira gehienak —agian abereak berak abeltzainen jarduerara egokitu direla esan beharko litzateke—. Bada, azken finean, horixe da arraza horiek mantentzeko arrazoi nagusia: kultur ondarea dira. Gure arbasoek utzitako herentzia bizia da. Bestalde, kontuan izan behar da abere horiek bereziki moldatuta daudela lur hauetako orografiara eta klimara. Eta, beraz, abantailak genetikoak dituzte espezie bereko gainerako arrazakoekiko, gaixotasunei dagokienez, esate baterako. Beraz, arraza horien ondare genetikoa ere gorde beharrekoa da; gaur egun imajinatzerik ere ez dagoen aplikazioak izan ditzake ondare horrek etorkizunean. FAOk berak ere jatorrizko arrazen aldeko aldarrikapena egin zuen 1992an. Dena dela, arraza horiek duten desabantaila handiena, abeltzainaren ikuspegitik, produktibitatea da, noski. Askoz arraza produktiboagoak badira, eta horiek gailendu dira mundu osoan, eta lekuan lekuko arrazen lekua hartu dute. Alde horretatik, pirenaikoak eta ardi latxak behintzat ez dute galtzeko arriskurik, inguruari ongi egokituta egoteaz gain esne edo haragi asko ematen baitute. Zer zaldi pottokoa Bertako gainerako arrazak, ordea, zaindu egin behar dira iraungo badute. Hori dela eta, hainbat programa jarri dira martxan arraza garbi mantendu eta irautea bermatuko duen abere-taldeak hazteko. Pottoka egoera horren adibide adierazgarria da. Zaldi txiki honek milaka urte daramatza Euskal Herriko mendietan. Gizakia lurraren jabe egin baino lehenago ere hemen bizi ziren pottokaren arbasoak. Pottoka haragi-iturri izan da gutxienez Madeleinealditik—horren lekuko dira leize-zuloetako irudiak, pottokaren antzerako zaldiekin—, eta duela gutxi arte hazi izan da haragitarako. Egia esan, ez du lan handirik ematen: erdibasatia denez, mendian bizi da belarra eta sastrakak janda (otea ere jaten du neguan, besterik ezean); eta mendia garbi edukitzen laguntzen du. Baina gizakiak etekin handiko abereak nahiago, eta zaldi handiago eta indartsuagoekin nahasi izan da. Ondorioz, arrazako pottokak asko urritu dira, hibridatuz joan dira. Baina, hala ere, arrazaren ezaugarriek iraun dute behor eta zaldi batzuetan, eta ale horiek elkartuta arraza garbia berreskuratzeko lanak egin dira; hala, pottoka-azienda indartzen ari da pixkanaka. Arraza garbia lortzeko, estandarra definitu da; hau da, pottoka gisa kalifikatzeko zaldi edo behor batek izan behar dituen ezaugarri fisikoak zehaztu dira: kolorea, altuera, luzera eta gorputzaren eta buruaren beste hamaika neurri. Esate baterako, koloreari dagokionez, iluna da pottoka: beltza edo gaztainkara iluna (pintoa bereiz sailkatzen da); eta, garaierari dagokionez, 115 cm eta 130 cm bitartekoa. Betizu arrazako behiek ez dute laguntzarik behar ernaltzeko, ezta erditzeko ere. Pottoka arraza 1995ean katalogatu zen EAEn eta Frantzian lehenago, 1970ean eman zioten pottokari arraza-izendapena. Ezarritako estandarra zorrotza izan zen arren, duela urte batzuk alferrik izango zen ugalketarako behor eta zaldi garbienak bakarrik erabiltzea, gutxi ziren eta aldakortasuna eta aberastasun genetikoa galduko zen. Baina ugalketarako behor eta zaldi egokienak aukeratzen joan diren heinean —pottoka-izaera handiena dutenak hautatu dira— arrazako azienda handitu egin da, eta estandar horren ezaugarriak zorrozten joango dira. Gaur egun, aldiz, abere-kopurua handi samarra da, eta hasi dira hautapena egiten. Hala, hazitarako erabiltzen diren pottokak kalifikazio altukoak izaten dira —puntuka erabakitzen da aberearen pottoka-izaera—. Pottoka erdibasatia da berez, baina, otzandu ahala, gehiago erabiliko da zelabere gisa. Arraza definitzeko, ezaugarri morfologikoez gain, odol-analisiak ere egin ziren. Euskal Herriko Unibertsitatean populazioaren genetika aztertu zuten. Beste zaldi-arraza batzuekin alderatu zuten (odol garbikoa, mendikoa, espainiarra, arabiarra...), eta, pottokaren berezitasun genetikoak ikusita, garbi geratu zen arraza bereizi bat zela. Hala izanda, abere bakoitzaren identifikazioaz eta kalifikazioaz gain, pottoken liburu genealogikoa ere osatzen ari dira foru-aldundiak eta pottoken alde diharduten elkarteak. Ageri denez, oraindik ere badago zer egina pottoka arraza ugaria eta aberatsa izan dadin, baina oinarria behintzat dagoeneko ezarria dago. Pottokaren arbasoen irudiak Euskal Herriko hainbat leize-zulotan daude. Desagertzeko arriskuan dauden beste abereak berreskuratzeko ere antzerako lana egiten da. Guztiak ez daude egoera berean, noski, baina ahaleginik ez da falta. Dena dela, administrazioak egiten duen lanaz gain, ezinbestekoa da partikularrek egiten dutena; izan ere, bertako arrazak babesteko konpromisoa hartua dute hainbat elkartek, eta lanaren zati handiena haien esku dago. Pribilegiatuak ere badira Abere batzuekin berreskuratze-lanak egiten dira, baina beste batzuek ez dute horren beharrik. Pirenaikoarekin eta ardi latxarekin egiten diren ekintzak ekoizpena hobetzeko dira —etekina hobetzeko programak—. Ardi latxaren hazkuntza-programa, esate baterako, 1984an hasi zen, eta, ordudanik, hamaika ikerketa egin dira esnearen kalitatea eta kantitatea hobetzeko helburuarekin. Pirenaikoa da galtzeko arriskuan ez dagoen euskal behi-arraza bakarra. Hobekuntza genetikorako programan, ardi bakoitzak zenbat esne ematen duen eta esne horren konposizioa nolakoa den (oro har zenbat proteina eta zenbat gantz duen) neurtzen da, eta ardirik onenen arkume arrak (ahari kumeak) aukeratzen dira ugalketarako. Eta ugaltzeko ere teknika berriak erabiltzen dira; izan ere, ohikoa izaten da intseminazio artifiziala erabiltzea ardiak aukeratutako ahari horien haziarekin ernaltzeko. Horiez gain, beste hamaika ikerketa ere egiten da ardien esne-emaria hobetzeko. Esate baterako, errapeen morfologia aztertu da; izan ere, geroz eta ohikoagoa da jezteko makinak erabiltzea, eta errapearen muturraren formak eta neurriak zeresan handia dauka egiteko horretan. Eta hori bakarrik ez; ikusi da errapearen formaren arabera gaitzak izateko arriskua ere handiagoa izaten dela; eta horrek guztiak eragina du esne-produkzioan, noski. Ardi latxak esne ugari eta kalitate onekoa ematen du, baina hori ere hobe daiteke. Ageri denez, alde handia dago programaren helburua ezartzeko garaian etekin oneko arraza izan ala ia etekinik ematen ez duen arraza izan. Etekina ematen dutenez, ardi latxarekin eta pirenaikoarekin produkzio-kate bat osatzen da. Baina gainerako arrazekin ezin da horrelakorik egin. Dena dela, produkzioa eta etekin ekonomikoa hobetzeko asmoa badago arraza bera mantentzeaz gain. Katalogoa Ahuntz azpigorria. Euskal Herriko arrazen katalogo ofizialaren arabera, arraza hauek oso larri daude: Enkarterriko astoa, ahuntz azpigorria, euskal txerria eta oiloa, erbi-txakurra, Enkarterriko villano eta villanuco (txakur-arrazak) eta behi montxina. Horiek baino egoera hobean da zaldi-azienda, baina ez dago arriskutik kanpo, ezta gutxiago ere. Mendiko zaldia eta pottoka nahiko ugariak dira zenbait menditan, baina arraza mantentzeko programak beharrezkoak dira, batez ere arraza garbia ez galtzeko; izan ere, azkeneko mendean beste arraza batzuekin gurutzatzea oso ohikoa izan da etekin handiagoa ateratzen zaien zaldiak lortzeko asmotan. Enkarterriko astoa. Beste horrenbeste gertatu da betizuarekin; eta behi erdibasati horri eusteko eta ahal den neurrian berreskuratzeko lanak badira. Terreña da katalogatu duten beste behi-arraza, eta hori ere galtzeko arriskuan dago. Ugaria den behi-arraza bakarra pirenaikoa da, produktibitate handikoa delako, noski. Negu gogorrenak ere mendian egiten dituzte betizuak eta pottokak. Ardiei dagokienez, esan beharrik ez dago latxa dela nagusi. Zelai zabaletan artalde handiak ikusten dira bazkan, eta halako ingurua behar du latxak; baina bada beste ardi bat, sasi-ardia, bere izenak dioen bezala larrean baino sasi artean gusturago dagoena. Ez da esnetarako hazten, eta, ondorioz, geroz eta sasi-ardi gutxiago dago. Latxaz eta sasi-ardiaz gain, bada bertako beste ardi-arraza bat ere Karrantzan; ardirik gehienak muturzuriak dira, eta ugari samarrak dira, gazta egiteko erabiltzen baitira; muturbeltzak urriagoak dira, ordea, eta galtzeko arriskuan daude. Oilar lepagorria. Harrigarria dirudien arren, euskal artzain-txakur bizkorra ere galtzeko arriskuan dago. Eta, hala ere, gainerako bertako zakur-arrazak baino egoera hobean da; izan ere, gainerako hiru arrazak galtzeko arrisku bizian dira, aipatu bezala. 0.0/5 rating (0 votes)\nPottoka: Liraina, librea, aintzinakoa 1986-08-01\nBETIZUA, bertako abeltzantzaren altxorra GALZORIAN 1996-02-01\nEuskal Herriko esne-behien hobekuntza genetikoa 1989-03-01\nAnimalia-arrazak: gizakiak bideratutako hautespena 2002-10-01\nLocal livestock breeds at risk 2007-09-03 nature.com


Gipuzkoako suhiltzaileek aldundiaren aurrean egin dute protesta | LAB SINDIKATUA\nZerbitzu Publikoak Udal eta Foru Administrazioa Gipuzkoako suhiltzaileek aldundiaren aurrean egin dute protesta\nHauxe da Gipuzkoako suhiltzaileek egindako oharra:\nJoan den Abenduaren 8an, Aldundiak Legazpiko suhiltzaile parkea itxi zuen.\nIrungo parkean txandako sei suhiltzaile gaude, baina Gipuzkoako gainontzeko beste zazpi parkeetan txandako launa suhiltzaile besterik ez gaude. Eta Aldundiak gutxieneko zerbitzua ere ez du betetzen!\nBiztanleen eta baita gure segurtasuna bermatzeko, beti uste izan dugu plantila eskaxa daukagula, eta azkenaldian Aldundia ez da ezta gutxienekoak betetzera iristen.\nGuzti honek suhiltzaileoi gabezia hauek bete behar izatera behartzen gaitu. Honen eraginez dagoeneko ordutegiz kanpoko 2.000 ordu baino gehiago pilatuta ditugu. Bitxia da Gipuzkoako Batzar Nagusiek onartuta izatea "Gipuzkoa Babestu 20/30"planaren barruan, beste 70 suhiltzaile gehiagorekin plantila osatzea.\nAldiz, legealdia bukatzen ari da eta 2010ean baino okerrago gaude. Zein zilegitasun eman diezaiokegu "plan" honi? Borondate politikoa edo propaganda?\nHonen guztiagatik, gaur Abenduak 11, goizeko 8.45ean, Gipuzkoa plazan elkartuko gara egoera salatzeko.\nIragartzen genuena bete da\nLABek aspalditik salatu izan du suhiltzaileen zerbitzuko egoera prekarioa. Proposamenak ere egin ditugu egoera hobetzeko pausoak eman ahal izateko, baina Aldundiaren aldetik ez da mugimendurik egon. Zerbitzuaren egoera kaskarra dela eta Urola Garaiko Korosti suhiltzaile-etxea itxi behar izan denean, berriz, neurri murriztatzaileak ezarri nahi izan dizkigute. Ez dugu onartzen aldebakarrez datozen neurri horien aplikaziorik, eta suhiltzaileen zerbitzu integral baterako bidean, gutxienez, Aldundiak onartutako 20-30 plana betetzeko pausoak eman ditzala exijitzen dugu.\nPlan horretan, suhiltzaile etxe bakoitzeko txanda bakoitzean gutxienez sei suhiltzaile egotea adostuta dagoenez, bide hori jorratu behar da, baina gaurtik hasita, biharko utzi gabe.\nGaur, ehundik gora suhiltzaile elkartu eta Funtzio Publikoko zuzendariari idatzi bat helarazi diogu. Bertan, inposiziorik ez onartzeaz gain, norabide egokia hartzeko 48 suhiltzaile lanpostu berri sor ditzala eskatu diogu.


SUNS VS LAKERS 137-139\nPhenix suns eta Los angeles Lakers jokatutako partidua non oso ikusgarria izan da, hiru prorroga egin behar izan dituzte partiduari amaiera emateko, baina azkenean Los Angeles Lakers irabazi dute!!\nKobe Bryant 42 punto eskuratu ditu.\nC.Frye 32 puntu.\nPublicado por mikelnur en 3:55 No hay comentarios:\nPhenix Suns Los angeles lakerresen kontra jokatutako partidoa emen daukazute. hiru prorroga ezberdin egin izan behar dituzte partidoa amaitzekko. A ze nolako partidoa!!\nKobe bryant-ek 42 puntu eskuratu ditu.\nC.Frye-k 33 puntu\nPublicado por mikelnur en 3:44 No hay comentarios:\nMikel Laboa Manzisidor (Donostia, Gipuzkoa, 1934ko ekainaren 15a - Donostia, 2008ko abenduaren 1a) euskal kantaria eta musikagilea izan zen. Hainbat adituren ustez XX. mendeko euskal abeslari esperimentatzaile, ezagun eta eraginkorrenetarikoa izan da, bere oihartzuna gure mugetatik kanpora ere zabaldu zuena. Bernardo Atxaga idazleak dio tradizioa eta abangoardia uztartu zituela, Gabriel Aresti, Jorge Oteiza, Eduardo Txillida edo Koldo Mitxelena egileen pare.\nDonostiako Alde Zaharrean (San Joan kalean, 15ean) jaio zen, 1934ko ekainaren 15ean, musika maite zuen familia batean. Feliciano Laboa zuen aita, sortzez Pasai Donibanekoa, eta EAJko zinegotzi izana Donostiako Udalean. Gainera, fiskornioa jotzen zuen Donibaneko La Constancia bandan. Amak, berriz, Donibaneko abesbatzan kantatzen zuen. Ohikoa zen Mikel gaztearen etxean kantuz ibiltzea; euskal kanta zahar asko ikasi zituen etxe giroan.\nGerra amaitu zenean, Donostiara itzuli zen familia osoa, eta Mikelek marianisten ikastetxe batean ikasi zuen. Han Jangoluke izeneko musika hirukotea osatu zuen. Gaztetan harmonikarekin saiatu zen Laboa, baina 16 urte zituenean gitarrarekin hasi zen. Urte haietan neska gazte bat ezagutu zuen Donostian; Marisol Bastida zen inpresio handia utzi zion gazte hura. 1964an ezkonduko ziren.\nPublicado por mikelnur en 3:46 No hay comentarios:\nGure azkeneko urtean, gure omenez, ikasketak bukatzeko bidaia antolatu dute. Ikasbidaia.\nGure ustez, ikasketak bukatzeko formarik onena da, eta ikasketetaz ahazteko aste lasai bat Kataluinan pasako dugu.\nBidaia ekonomikoki ez oso garestia izateko, gabonetan bomboiak eta rifak saldu egin ditugu, eta honela, bidaia ordaintzeko diru kantitate egoki bat aurreztu dugu.\nBidaian leku asko bisitatuko ditugu; adibidez:\nCamp Nou futbol zelaia, Portaventura, Bartzelona (Ramblak, Gaudì, Sagrada familia...)...\nBidaia honetarako, hilabete eskas bat geratzen zaigu bakarrik, eta normala denez, 4. mailako ikasle guztiok oso gogotxu gaude eta denbora osoan gaude bidai ikaragarri honetaz hitz egiten.\nEspero dugu ondo pasatzea eta irakasleak gurekin ere ondo pasatzea.\nNur eta Mikel.\nPublicado por mikelnur en 2:08 No hay comentarios:\nLagunok! inauteriak hurbil daude, eta urte honetan berriro ere ospatzea espero dugu. Zuen parte hartzea oso garrantzitsua izango da zuen azkeneko urtea baita ikastetxe honetan. %80a baino gehiago parte hartu behar du festa hau ospatzeko.\nEspero dugu denok parte hartzea eta arazorik ez izatea.\nZuen ikaskideak: Nur eta Mikel.\nPublicado por mikelnur en 1:54 No hay comentarios:\nPublicado por mikelnur en 1:46 No hay comentarios:\nHau gure lan bat izan da, argazki kamarakin engindako istorio txiki bat. Spidermani buruzko istoriatxo bat kontatuz. Guztiak argazkiak dira eta ondoren 400 argazki atera eta gero mogimendu txikiz egiten, movie makerrean montagea egin dugu eta horrela geratu zaigu.\nPublicado por mikelnur en 2:44 No hay comentarios:\nZein taldek uste duzue NBA-ko playoffak irabaziko dutela?\nHau gure lan bat izan da, argazki kamarakin engind...\nGimp-eko lan batzuk:\nOrdenagailuaren osagai edo Funtzionamendiaren buru...


Nork [Sareko Euskal Gramatika]\n2017/04/20 11:50 Ainhoa Lendinez [Nork] 2014/05/27 18:32 maialen otaegi 2011/03/21 12:59 maialen otaegi 2011/03/21 12:57 maialen otaegi 2011/03/15 16:23 Pello Salaburu [Ergatibo kasua predikatu inergatiboko subjektuak markatzen] 2011/03/15 16:23 Pello Salaburu [Ergatibo kasua predikatu inergatiboko subjektuak markatzen] 2011/03/15 16:23 Pello Salaburu [Ergatibo kasua predikatu inergatiboko subjektuak markatzen] 2011/03/15 16:22 Pello Salaburu [Ergatibo kasua predikatu inergatiboko subjektuak markatzen] 2011/03/15 16:19 Pello Salaburu [Absolutibo plural eta ergatibo singularraren arteko sinkretismoa] 2011/03/15 16:19 Pello Salaburu [Absolutibo plural eta ergatibo singularraren arteko sinkretismoa] 2011/03/15 16:19 Pello Salaburu [Absolutibo plural eta ergatibo singularraren arteko sinkretismoa] 2011/03/15 16:17 Pello Salaburu [Ergatibo kasua predikatu inergatiboko subjektuak markatzen] 2010/12/26 19:53 kanpoko aldaketa\nmorf:5:5:5 [2014/05/27 18:32]\nmorf:5:5:5 [2017/04/20 11:50] (egungoa)\nAinhoa Lendinez [Nork]\n====== Nork ====== ====== Nork ======\n+ //Nork// kasua aztertuko dugu hemen, "absolutibo" izenez ezagutzen duguna.\n=====Ergatiboa, kasu markatua===== =====Ergatiboa, kasu markatua=====\nAbsolutiboa ez bezala, zeina morfologikoki kasu ez-markatua den –Ø–, ergatiboa kasu markatua da euskaraz, eta –//k// marka da bere adierazgarri morfologikoa. Hizkuntza ergatibo asko eta askotan ere ergatiboa da markatua den kasua –[[morf:5:5:3]] Absolutibo kasua (nor). Bi kasuak ikus daitezke ondoko adibideetan, absolutiboa (a,b) eta ergatiboa (b). //Jon// izena kontsonantez amaitzen denez, loturazko //e// bokal epentetikoa gaineratzen zaio erroari eta honen ostean jasotzen da –//k// ergatibo marka. Absolutiboa ez bezala, zeina morfologikoki kasu ez-markatua den –Ø–, ergatiboa kasu markatua da euskaraz, eta –//k// marka da bere adierazgarri morfologikoa. Hizkuntza ergatibo asko eta askotan ere ergatiboa da markatua den kasua –[[morf:5:5:3]] Absolutibo kasua (nor). Bi kasuak ikus daitezke ondoko adibideetan, absolutiboa (a,b) eta ergatiboa (b). //Jon// izena kontsonantez amaitzen denez, loturazko //e// bokal epentetikoa gaineratzen zaio erroari eta honen ostean jasotzen da –//k// ergatibo marka.


Kontseiluak, LAB sindikatuak, Euskal Konfederazioak, EAk, Alternatibak eta Ezker Abertzaleak manifestaziora joateko deia egin dute\nJadanik 2.000 baino gehiago dira EHEk biharko "Sasi guztien gainetik, euskaldun eta burujabe!" lelopean deitu nazio manifestazioari eta izen berbereko manifestuari babesa agertu dioten norbanakoak eta eragileak. EHEren manifestaziora deitzen azkenak, Kontseilua, LAB sindikatua, Euskal Konfederazioa, Eusko Alkartasuna, Alternatiba eta Ezker Abertzalea izan dira. Azpian dituzuen estekak sakatu informazio gehiago jasotzeko.\nManifestuak jasotako atxikimenduen zerrenda (IV)\nIkusi manifestuari atxikimendua eman diotenen zerrenda (1.500.etik aurrera)\nDonostiako Bai Euskal Herriari\nEsne Beltza musika taldea\nMaria Jesus Etxe\nEndika De Migel\nZuriñe G. Agirre\nBillabonako Amnistiaren Aldeko Mugimendua\nBillabonako Bai Euskal Herriari\nOnddo Gazte asanblada eta gaztetxea\nOlaederra Fight Club kirol taldea\nOnddo Arraun Taldea\nJuan Manuel Erasun\nMaite Arregi Tejeria\nLoatzo Musika eskolako irakasleak\nIbane Arruti Osa\nEnrique Alday de la Iglesia\nAne Mujika Lardizabal\nDomi Azpiroz Ubiri\nAuzokalte Ergoiengo Auzo Elkartea\nIñaki Abad Diez\nCesar Blanco Salinas\nJon Salaberria Txoperena\nJose Luis Martin Saiz\nJon González Rodriguez\nJone Garrastazu Urdangarin\nMarilú Fernandez Echabe\nEkain Kazabon Urbieta\nIratxe Magaña Sorazu\nAitor Untzilla Cuevas\nMiren Argine Munarriz Hernando\nPablo Susperregi Arruti\nSara Nieto Vera\nMaider Martinez Etxabarri\nEstibaliz Argueso Delgado\nPedro Zabala Bengoetxea\nAmetz de Miguel Olaziregi\nMikel Díaz Oses\nEstibaliz Arruti Osa\nIdoia Ibarburu Arotzena\nKontxi Erro Jauregi\nNaiara Carvajal Larrañaga\nNere Rubio Arrillaga\nKoldo Leoz Garciaindia\nLeire Garde Arregi\nMabel Paskual Garcia-uceda\nAsier Fernandez Perez\nJon Kirru Iparragirre\nIon Zumelaga Goyoaga\nAitziber Osa Ansorregi\nXabier Infante "Artza"\nEneko Agirre Bengoa\nBatirtze Alkorta Lasa\nAnaitz Igoa Goñi\nCarmen Larrañaga Casteig\nJoseba Lekunberri Torre\nAinhoa Esnaola Azurmendi\nLuis Dadebat Imaz\nIban Martinez Fernandez\nMaria Antonia Jausoro Marugan\nBittor Gonzalez Villamayor\nUrtzi Gorostiaga Mendizabal\nMiriam Diaz de Tuesta Illera\nMari-Elo San Martin Moreno\nEneko Gonzalez Guridi\nNekane Zubizarreta Arenaza\nMaria del Mar Esparza Luri\nMiren Agurtzane Azurmendi Uriarte\nAndoni Torres Herrera\nOrtzi Torres Azurmendi\nSorkun Barainka Amillategi\nGalder Arruti Garaizar\nSusana Manrique Garcia\nMonike Olazabal Tapia\nMª Begoña Errekatxo Arruza\nUnai Madinagoitia Markuleta\nUnai Aiala Leiza\nNagore Zabala Dorronsoro\nEider Etxabarri Orotz\nLuisa Astiazaran Aristizabal\nBegoña Alzaga Alkorta\nAsier Mariezkurrena Ramada\nZurine Kaltzakorta Arantzamendi\nAntton Azpiroz De Pedro\nMabi Aranburu Mujika\nAinara Arraiza Ordoki\nJaione Martinez Gaskon\nJesús Maria Arsuaga Azpillaga\nIgor Goikoetxea Zubia\nDaniel Insausti Otaola\nJose Angel Dominguez Lopez\nEva Rezusta Sagasti\nAlberto Palomero Alonso\nEnrike Redondo Cabero\nAitor Arangoa Mariezkurrena\nEdurne Urzelai Azpiazu\nRamon Fernandez Etxabe\nDavid Dominguez Gonzalo\nUrko Askasibar Ezama\nMaia Etxaniz Sanchez\nAntonio Etxaniz Esnal\nMari Paz Sanchez Goñi\nXabier Luke Astigarraga\nJoseba Elorriaga Etxebarria\nAne Garai urkixo\nGarcía Mardones´tar Eduardo\nAmaia Oregi Basterrika\nRakel Olazabal Tapia\nAne Arizkorreta Imaz\nNerea Martinez Irigoyen\nHaritz Alberdi Arrillaga\nMikel Aioz Iriarte\nOlatz Genbero Etxeberria\nIñaki Erce Lopez\nMari Carmen Atxa Mendikoa\nBegoña Bertiz Arrastio\nEneritz Mitxeltorena Arraztoa\nMariano Eseberri Azkoiti\nTxetxo Senberoiz Garralda\nIñaki Arozarena de Vicente\nIdoia Elarre Elizondo\nMiriam Elarre Elizondo\nOtsailaren 12ko manifestaziorako deia egin dute hainbat herritan\nEHEk otsailaren 12rako deitu nazio manifestazioari babesa helarazteko agerraldiak egin dituzte han eta hemen. Euskal Herri osoan zehar, hainbat dira "Sasi guztien gainetik, euskaldun eta burujabe!" lelopean Donostian egingo den mobilizazioan eta horren ostean Txillardegiri egingo zaion omenaldian parte hartzera deitu duten herri mugimenduko eta euskalgintzako norbanako eta eragileak. Albistearen harian dituzue nonahi egin diren agerraldien irudiak. Bestalde, 1.300 baino gehiago dira EHEren webgunearen bidez manifestazioaren leloa daraman manifestuari atxikimendua eman diotenak.\nOtsailaren 12ko manifestaziora deitu dute herri mugimenduko eta euskalgintzako hainbat eragile eta norbanakok\nEHEk otsailaren 12rako "Sasi guztien gainetik, euskaldun eta burujabe!" lelopean deitu manifestazioari babesa agertu diote herri mugimenduko eta euskalgintzako hainbat eragile eta norbanakok. Donostiako Miramar Jauregian izan da prentsaurrekoa eta EHEko kide Igone Lamarainek eta Gotzon Barandiaran idazleak hartu dute hitza EHEren eta deialdiari babesa eman diotenen izenean; izan ere, jada 500 inguru dira deialdiari atxikimendua eman dioten herritarrak. Bestalde, manifestazioaren bukaera ekitaldian Txillardegiri egingo zaion omenaldia bergogoratu dute. Agerraldiaren ostean, argazkia atera dute Kontxako badia atzean dutela.\nEHEk manifestazio nazionala deitu du otsailaren 12rako "Sasi guztien gainetik, euskaldun eta burujabe" lelopean\nEuskal Herrian Euskaraz (EHE) herri mugimenduko eragile euskaltzaleak manifestazio nazionala deitu du otsailaren 12rako "Sasi guztien gainetik, euskaldun eta burujabe!" lelopean. Donostian izango da mobilizazioa eta Bulebarretik aterako da arratsaldeko 17:00etan. Horrekin batera, manifestazioaren lelo berbera daraman manifestua ere publiko egin dute EHEko kideek agerraldian. Aipatu manifestuaren aitzakipean herri zein nazio mailako harreman dinamika zabala jarri du martxan eragile euskaltzaleak norbanako zein eragileei manifestuaren edukiak helarazi eta mobilizaziora erakartzeko. Alta, harreman horiez gain manifestua EHEren web gunean ere eskegi da herritarrek sinatu dezaten. Manifestazioaren bukaerako ekitaldian ekimen berezirik ere egongo da. Izan ere, Jose Luis Alvarez Enparantza Txillardegiri merezitako omenaldia egingo baitzaio.\nTrebiñun hasi eta Donostian amaituko da Korrika 17\n"Maitatu, ikasi, ari… euskalakari"izango da datorren apirilaren 7tik aurrera abiatuko den hamazazpigarren Korrikaren leloa. Trebiñutik Donostiaraino eramango dute lekukoa euskaltzaleek 2.000 kilometrotan zehar.\n"Izan, egin, eragin. Euskal Herrian Euskaraz" dokumentala aurkeztuko dute gaur Zarautzen Euskarastearen baitan\nUrtero bezala, iritsi da aurten ere Zarautzen egiten den Euskarastea. Xakela gaztetxe asanbladak, AEK-k, Urola Kostako Hitzak eta Zarauzko Euskal Herrian Euskaraz eragileek antolatzen duten egitasmoa abenduaren 10etik 17ra bitartean ari da burutzen. Gaurkoan "Izan, egin, eragin. Euskal Herrian Euskaraz" dokumentalaren emanaldia egingo dute gaztetxean eta ondoren solasaldia izango da. Ikusi xehetasunak azpian.\nOreretako EHE taldearen 30. urtemuga ospatzen ari da\nOreretako EHEk taldearen 30.urtemuga ospatzeko egitarau zabala prestatu du. Abenduaren 12an hasi ziren bertso saio batekin; heldu den ostegunean "Izan, egin, eragin. Euskal Herrian Euskaraz" dokumentalaren emanaldia egingo dute Mikelazulon, eta larunbatean aldiz, bazkaria. Azpian duzue egitarau osoa. Animatu eta parte hartu!


Irekia Eusko Jaurlaritza - Gobierno Vasco :: Olanok eta Bildarratzek teknologia kuantikoen aldeko apustua indartu dute\nOlanok eta Bildarratzek teknologia kuantikoen …\n\nOlanok eta Bildarratzek teknologia kuantikoen aldeko apustua indartu dute Iturria: Irekia\n\nBildarratz_quantum1.jpg Iturria: Irekia\n\nBildarratz_quantum.jpg Iturria: Irekia\n\nBildarratz_quantum3.jpg Iturria: Irekia\nBi buruzagiek teknologia kuantikoen inguruko jardunaldia inauguratu dute gaur goizean Donostian, Gipuzkoako Bazkundearen egoitzan\nGai horretako adituek teknologia horien etorkizuneko erronkei eta negozio-aukerei buruzko hausnarketa egin eta estrategiak partekatu dituzte\nGipuzkoako Foru Aldundiak eta Hezkuntza Sailak akordio bat izenpetu zuten irailean, Gipuzkoan Teknologia Kuantikoen Polo baten garapena elkarrekin bultzatzeko\nGipuzkoako diputatu nagusi Markel Olanok eta Eusko Jaurlaritzako Hezkuntza sailburu Jokin Bildarratzek teknologia kuantikoei buruzko jardunaldia inauguratu dute gaur goizean Donostian. Bertan, estrategiak partekatzeaz gain, teknologia horien inguruan irekitzen diren negozio-aukeren berri eman dute. Gipuzkoako Bazkundearen egoitzan egin den jardunaldian, halaber, arrakasta-esperientziak eta proiektu berriei aurre egiteko dauden laguntza-tresnak azaldu dituzte. Irekitze-ekitaldian, Olanok eta Bildarratzek bat egin dute teknologia hauen potentziala eta Gipuzkoarentzat zein Euskadirentzat duten etorkizuneko aukera azpimarratzerakoan.\nGaurko ekitaldiak indartu egiten ditu bi erakundeak norabide horretan egiten ari diren urratsak, eta joan den irailean Gipuzkoan Teknologia Kuantikoen Polo baten garapena elkarrekin bultzatzeko izenpetu zuten akordioaren esparruan gauzatu da. Gipuzkoako Foru Aldundiak eta Eusko Jaurlaritzak helburu bera dute: Gipuzkoa eta Euskadi potentzial ikaragarria duen esparru batean erreferente gisa posizionatzea. Horri esker, gizartean inpaktu handia duten teknologia guztiz disruptiboak sortu ahal izango dira, eta sektore askok jasoko dute horien garapenaren onura, bereziki datu asko maneiatzen dituztenek.\nIrekiera ekitaldian, Hezkuntza Sailaren Ikur 2030 Estrategia izan du hizpide Bildarratzek. “Estrategia hau politika zientifiko berria baino askoz gehiago da. Kolaborazioaz eta talde-lanaz ari gara”. Estrategia honen baitan, “Ikur-Quantumek abangoardiako zientziak gidatutako ekosistema zientifiko bat sortu nahi du Hezkuntza Sailetik, beste gaitasun batzuk integratuz eta Euskadi Quantum arloko munduko ikerketa zientifikoko nodo gisa bultzatuz”, azaldu du.\nHorrela bada, hiru gako nabarmendu ditu sailburuak: euskal sistema zientifikoa indartzen jarraitzea; Euskadin nazioarteko lankidetza sareak sustatzea; eta oinarrizko ikerketatik transferentzia egitea, “gaur egun dugun potentzial zientifikoa maximizatuz, zeregin horretan espezializatutako beste eragile batzuekin lankidetzan aritu behar dugula ulertuta. Gure komunitate zientifikoaren lehiakortasuna areagotu dezaketen politikak artikulatzea da helburua, baina baita gure ekonomiarena eta industriarena ere. Gure sistema zientifikoarentzako jauzi kuantitatibo eta kualitatibo baten aurrean gaude. Euskadi, Europa Hegoaldeko Nodo Aurreratua da Teknologia Kuantikoetan, eta horrela izaten jarraitzea nahi dugu”.\nAldundiak, bestalde, Etorkizuna Eraikiz programaren barruko ‘Gipuzkoa Quantum’ proiektuaren berri eman du, lurraldea teknologia kuantikoen arloko enpresen berrikuntza eta garapenerako hub bihurtzea helburu duena. Markel Olanok Eusko Jaurlaritzarekiko lankidetza balioztatu du, bere iritziz aukera ematen ari baita “orain arte egindako urratsak bizkortzeko eta Gipuzkoan teknologia horiei lotutako ekosistema indartzeko. Eskutik goaz eta elkarren osagarri gisa ari gara lanean. Aldundian balio-katea, enpresak eta startupak garatzea eta I+G+b zentroei babesa ematea hartzen ari gara ardatz, eta Hezkuntza Sailaren zeregina funtsezkoa izaten ari da ezagutza sortzen, prestakuntzan eta azpiegituretan”.\nOlanok azpimarratu duenez, Gipuzkoa “erreferentea” da esparru horretan “gaitasunei eta indarguneei” dagokienez, “erakundeen arteko lankidetzaren, espezializazio adimendunaren eta epe luzeko ikuspegiaren” eredu horri esker. Lan horri esker, 20 urtean ospe handiko zentroak finkatu ahal izan dira, hala nola DIPC, MPC eta Nanogune, eta horietatik enpresa-proiektu arrakastatsuak sortzen ari dira. Etorkizuneko ekonomia eraikitzen jarraitzeko gaitasun horiei ahalik eta etekinik handiena ateratzea da orain erronka. Teknologia kuantikoek agertoki berri bat irekitzen dute, informazio kantitate handiak maneiatu eta prozesatzeko gaitasun handia dute-eta. Gainera, aplikazio ugari dituzte mugikortasunean, energian, zibersegurtasunean edo osasunean. Jarduera ekonomiko berria eta kalitatezko enplegua sortzea ahalbidetuko dute, eta eskaintzen dizkiguten aukera guztiak aprobetxatu nahi ditugu indartzen jarraitzeko.\nTopaketa horretan, Eusko Jaurlaritzak IKUR 2030 estrategia azaldu du bikaintasuneko ikerketaren esparruan. Estrategia horren helburua da Euskadiko ehun zientifikoa indartzea eta nazioartean lau nitxo zehatzetan posizionatzea. 100 milioi euroko inbertsioa aurreikusten du 2021-2030 aldirako. Nitxo edo esparru horietako bat, hain zuzen ere, teknologia kuantikoena da.\nJardunaldiak maila oso altuko hitzaldi bat izan du ‘IBM Research’-eko presidenteorde senior eta zuzendari Dario Gilen eskutik, zeinak IBMk konputazio kuantikoan egiten duen lanaren berri eman baituen. Ingeniaria eta doktore nanoegituretan MITen, Gil munduko korporazio ikerketa erakunde handienaren buru da. IBM Research-ek 3.000 zientzialari baino gehiago ditu, sei kontinentetako 12 laborategitan lan egiten dutenak. National Science Board (NSB) erakundeko 25 kideetako bat da. National Science Foundation (NSF) erakundearen gobernu-organoa da, eta Kongresuari eta AEBko presidenteari aholkuak ematen dizkie zientziari eta ingeniaritzari lotutako hezkuntzaren eta ikerketaren arloan.\nIkur 2030 estrategia: lau esparru estrategiko\nTeknologia kuantikoen esparruaz gain, Hezkuntza Sailaren Ikur 2030 estrategiak apustu irmoa egiten du, datozen urteetarako, beste hiru ikerketa-esparruren alde: Neurozientziak; Neutrionika; eta, Superkonputazioa eta Adimen Artifiziala.\nJardunaldian, bikaintasuneko ikerketaren esparruan abian jarri den estrategia hori aurkeztu du Hezkuntza Sailak —Unibertsitate eta Ikerketako sailburuorde Adolfo Moraisen eskutik—. Ikur 2030 estrategiaren helburua da Euskadiko ehun zientifikoa indartzea eta aipatutako nitxo edo esparru estrategikoetan nazioarteko posizionamendua lortzea. Esparru horiek ez dira nolanahi hautatu. Nazioarteko zientzia-ekimen eta ikerketa-ildo nagusiekin bat datorren erabakia da. Mundu mailako apustu bati erantzuten diote, erronka globalei erantzuteko ahalmenean oinarrituta. Euskadik gaitasun bereziak eta posizionamendu ona ditu arlo hauetan.\nApustuak inbertsio garrantzitsuak eskatzen ditu, bai azpiegituretan, bai ikertzaileak erakartzeko edo nazioarteko proiektuetan parte hartzeko. Horregatik, Hezkuntza Sailak beste 100 milioi euro bideratuko ditu Sailaren aurrekontuetara 2021-2030 aldian. Baina aldi horretan mobilizatuko den guztizko inbertsioa 280 milioi eurora irits daiteke, beste proiektu batzuekiko konexioaren eta beste eragile batzuen atxikimenduaren bitartez —hala nola enpresa pribatuak, beste administrazio batzuk edo nazioarteko eragileak—.\nHezkuntza Sailaren mendeko 9 BERC zentroek (Basque Excellence Research Centre) trakzio-zeregin erabakigarria betetzen dute Ikur estrategian. Ikur estrategiak bertan identifikatutako lau esparruetakoren batekin lotzen du BERC bakoitza —ikerlana zientziaren zer esparrutan gauzatzen duen kontuan hartuta—.\nbildarratz_lehiakortasuna_a... behera kargatu (5 MB)\nintervencion_Bildarratz_jor... behera kargatu (80 MB)\nbildarratz_ikur_quantum_eu.mp3 behera kargatu (3 MB)\nbildarratz_ikur_quantum_eu.mp4 30 MB\nbildarratz_lehiakortasuna_a... 50 MB\nrecursos_bildarratz_jornada... 200 MB\nBildarratz_quantum1.jpg 2 MB (jpg)\nBildarratz_quantum.jpg 2 MB (jpg)\nBildarratz_quantum3.jpg 2 MB (jpg)\nJokin Bildarratz Kataluniako Ikerketa eta Unibertsitate kontseilariarekin elkartu da, Bartzelonan


Hego Afrikako Munduko Kopako iragarpenak - Geofumed\nApirila, 2010 Aisia / inspirazio\nHau ez da berria, izan da aurreko Munduko Kopa geroztik, baina gogorarazten digu ametsak ez direla inoiz hilko. Gutxiago, orain, nire seme-alabek nire diskoarekin erotuta ninduten, eta horregatik, inpresioa inoiz ez dut bukatzen.\n2010 kopa irabaz dezaketen zientzia-kalkulu bat egin da:\n1. Brasil 1994 munduko kopa irabazi zuen aurretik, 1970 munduko kopa irabazi zuten.\nGehitu 1970 + 1994 = 3964\n2. Argentinan 1986-en munduko azken kopa irabazi zuen, 1978 munduko kopa irabazi aurretik.\nAtsegin dut, 1978 + 1986 = gehituz 3964\n3. Alemania 1990-en munduko azken kopa irabazi zuen, aurretik, 1974 munduko kopa irabazi zuten.\nEz da harritzekoa, 1974 + 1990 = 3964\n4. 2002 Brasileko Munduko Txapelketako txapelketa errepikatu da, eta logikoa da, 1962 (Brasilen txapelduna izan balitz) gehitzen badiogu 1962 + 2002 = 3964Brasilen, beraz, txapelduna izan behar luke, eta horrela izan da.\n5. Hegoafrikako 2010 txapelduna aurreikustea nahi baduzu.\nKendu 3964 - 2010 = 1954 ... Urte horretan munduko txapelduna izan zen Alemanian, beraz, gutxi utzi genuen amets egiteko.\n6. Baina ez dira ilusioak bukatzen: zaleak herrialdeak direnak Orain munduan, Espainia, Paraguay, Honduras, Mexiko edo Txile bezalakoak ere bai, poztu egin behar dugu, ziur asko mundua irabaziko dugu urtean 3964. 0 + 3964 = delako 3964.\nBeraz, 488 munduko txapeldun izateko itxaron besterik ez dugu egin behar. Hori 1958 urte bitartekoa da. 1958 Brasil munduko txapelduna izan zen. Azkenean, Brasilen aurka jokatuko da ...\nZer hobe espero genuen aintza.\naurreko Post«Aurreko 4 arazoa: Acer Aspire One, ez Datashow bidaliko\nNext Post 37.5 segundo zure azken musuarekinHurrengo »\n4 "Hego Afrikako Munduko Kopako iragarpenak" erantzunak.\nUffffffff, zorionez irabazi genuen. Ez nuen 3964 itxaron nahi, horrelako gertakari batzuekin ez nuela asko gustatuko zitzaidalako\naupa Espainia !!!!\nBai, analisi hori askoz ere bitxia da.\nMunduko Kopa 4 urtez behin ospatzen denez, argi dago Munduko Kopako bi data gehitzeak balio bera lor dezakeela (bata 4 urte baino lehenagokoa bada eta besteak 4 urte geroago konpentsatzen badu, batura espero zen berdina egiten du).\nEta oso txapel gutxi daude (38 munduko txapelketak jokatu ziren eta 7 txapeldun herrialdeak bakarrik daude), 3964-en odolak "kasualitatea" gainditu du.\nHala ere, analisi oso bitxia da ^ _ ^\nSinestezina den kasualitatea! ... Kasualitatea? ... Kabbalah ikasten ari naiz ...


Karrika 160. 2012ko ekaina – Karrikiri\nAurreko Karrikan aurreratu genizuen moduan, bazkide kuota ordaintzen duten lagunak alde batera utzita, paperezko Karrika bidaltzen jarraitzeko laguntza txiki bat eskatzen genizuen (10 euro urteko) inprenta eta bidalketa gastuek ekartzen duten diru kopuruari behar bezala aurre egiteko. Hasi gara jada zenbait jenderen datuak hartzen eta gogoratu nahiko genizueke udara bitarte (uztailaren amaiera arte) izanen duzuela gurekin harremanetan jartzeko aukera, izan ere oporren ostean ekinen baitiogu paperezko aldizkarien kopurua murrizteari. Horrela bada, Karrika etxean eta paperean jaso nahi baduzue, jarri gurekin harremanetan (bulegoa@karrikiri.org) lehenbailehen zuen datuak emateko eta PDFn jaso nahi duzuenok eman zuen emaila.\nEta Karrikan laster eginen ditugun aldaketa horietaz gain, beste hainbat ekimenetan gabiltza azken boladan. Besteak beste, pasa den hilaren 19an Topaguneak Euskal Herriko euskara elkarteei begira antolatutako Gunean. Bertan, egiten ditugun ekimen batzuen berri eman eta beste elkarte batzuek bideratzen dituztenak ezagutzeko parada izan genuen. Gustura ibili ginen bertan eta espero dezagun etorkizunean ere elkarri lagundu eta partekatzeko aukera gehiago izanen ditugula.\nEta Azkoitiko hitzordu hartan hain zuzen ere Karrisolasaz solastu ginen, eta hilabete honetan hausnarketarako bide berriari helduko diogu Bat Soziolinguistika aldizkarian argitaratutako Albert Bastardas Bartzelonako Unibertsitateko irakaslearen “Ekologiatik hizkuntza-iraunkortasunera: marko teorikotik proposamen praktikoetara” hizpide hartuta. Izenburuak dioen moduan, azken urteotan bolo-bolo dabilen ekologismoaren gaia jorratuko dugu hizkuntzari lotuta. Hitzordua, betiko moduan, Xabier karrikako 4an dagoen gure Karrikiri dendan izanen da ekainaren 20ean. Pastak eta tea/kafea gure kontu. Solasa, denon esku. Ongi etorri!!\nK. Krisi garai hauetan apustu ederra zuena, ezta? Nolatan ausartu zarete?\nI.G. Apustuak ederrak izan ohi dira, batez ere beharrezkoak direnean. Garai berriak dira eta aldaketa ugari egon da; bai Karrikaluzetik kanpo, bai barnean ere. Hau dela eta, ezinbestekoa zitzaigun gure komunikabidea aldatzea. Izan ere, aurreko urtean zehar hainbat ekintza burutu genituen gure elkartearen irudia zaharberritzeko (EuskaldunON astea…). Honetaz gain gure komunikabidea Karrikaluzetik at zabaldu nahi genuen.\nK. Zer berri dakar BiPuntuZerok Xukarekin alderatuta?\nI.G. BiPuntuZerok parte hartzaileagoa izatea nahi dugu. Ez dugu nahi guk egin eta irakurleek irakurtzen duten lana izatea. Irakurle, bazkide edo beste euskaltzaleen esku-hartzea sustatu nahi dugu beraiek ere artikuluak idatziz, lehiaketarekin edota hurrengo aleetan agertuko diren berritasunen bitartez.\nHonetaz aparte, hiruhilabetekaria izango da, Xuka hilabetekaria zen bitartean. Bi Puntu Zero-k informazio zabalagoa eskaintzen du, ez da Karrikaluzeko barne-buletina. Azpitituluak esaten duen moduan “Euskaldunon aldizkaria” izatea nahi dugu.\nHala ere, Karrikaluzeko aldizkaria ere bada, horregatik barneko berri batzuk argitaratzen dira. Gure asmoa da bazkide eta kideek ere parte hartzea; hori dela eta, badaude sekzio batzuk, non horiek idazten duten: atal urdina (Jauzi, Larunblai eta Baterako haur eta begiraleek), atal berdea (Isekako gazteek)…\nK. Aldizkari berria zer xederekin sortu da eta nori zuzenduta dago?\nI.G. Hiru xede aipatuko nituzke komunikazio arduradun gisa: zaharberritzea, mugak zabaltzea eta parte-hartzea. Hauek kontuan harturik uste dut erakargarritasuna izan daitekeela xede nagusia.\nOraindik ezagutzen ez duenarentzat, zer eduki lantzeko asmoa duzue?\nOrokorrean edukiak markaturik daude. Hala ere hasierako aleen artean aldaketak sumatuko ditugula uste dut, bai maketazioa eta bai edukiari dagokienez. Dena den, lan honetan hasi ginenean eduki orokor batzuek ardatz izan behar dutela garbi izan dugu: Karrikaluzeko atala, barne informazioa eskainiz; gure txiki eta gazteek landutako atalak haiek sortu, egin edo kontatutako ekintzekin; gai orokorrak; argazkiak… Honetaz gain HoroskopON eta errezeta ditugu, informazioaz eta iritziaz aparte zer edo zer dibertigarria egiteko.\nK. Eta horietaz gain kolaboratzaileen ekarpenak, Joxerra Gartziarena kasu, ezta?\nI.G. Bai. Aurretik esan dudan moduan, elkarteaz haratago joan nahi dugu. Horregatik deitzen da BiPuntuZero. Izen horrekin ezagutzen dira gaur egungo web-guneak. Horietan komunikazioa aldebikoa da. Hau da, irakurleek ere aukera dute horietan parte hartzeko. Gainera, aldizkariak zabaltasuna izatea nahi genuen, euskaldunon erreferentziazko lana izatea. Hau zela eta, Joxerra Gartziari kolaboratzeko eskatu genion. Nik unibertsitatetik ezagutzen nuen eta pentsatu nuen pertsona ezin hobea zela gure aldizkarian idazteko; gure irakurleei zuzentzeko pertsona egokia, esaten duenagatik eta bere komunikatzeko eragatik.\nK. Etxean jaso nahi izanez gero, zer egin behar da?\nI.G. Aldizkaria jaso nahi izanez gero, zuzendu e-postaz komunikazioa@karrikaluze.org helbidera. Atarrabiakoak ez diren irakurleei postaz bidaltzen dizkiegu aleak. Hala ere, zerbitzu berri bat eskainiko dugu aldizkaria elektronikoki jasotzeko, izan ere, hasieran galdetu duzuen moduan krisi garaiak dira eta aurreztu egin behar da. Horrela izatekotan ere helbide horretara jo behar duzue.\nLontxo Aburuza. Irakaslea\nArnasteko airearen beharra bezalaxe, goizean jaikitzean, hurbileko albisteen jakinmina sentitzen dut eta urrutiko albisteena ere pittin bat bai. Gustuko dut bezperan edo gauean zer gertatu den jakitea eta egunak zer ekarriko didan aurreikustea. Informazio hori Berria egunkariak ematen dit paperean eta Euskalerria irratiak ahoz. Biak ditut kuttunak, baina bigarrena erosoagoa egiten zait; albiste kaskarra ongi kontatua bada, belarrira xamurkiago barneratzen da.\nIruñerrian bizi garen euskaldunok jakin badakigu gure “euskal unibertsoa” 40.000 pertsonak osatzen dugula eta auzo desberdinetan barreiaturik gaudela. Honek euskaraz bizitzeko eragozpenak berarekin ditu eta irakaskuntzan ari garenak, salbuespen gisa, ia egun osoz bizi dugu euskaraz mintzatzeko aukera.\nEgunean zehar, harremanak kontu, euskaraz solasteko aukera bakanak izaten ditugu. Bestalde nire euskaltasuna muga nezake gelara, eskolara eta auzora; baina ez. Zeren itogarria gertatuko bailitzaidake gelara mugatuko banu edota soilik eskolara. Etorkizuna euskaraz ere nahi badugu, derrigortuak gaude auzoa, kalea eta Iruñerriko euskal giroa sendotzera. Beharrezkoak eta derrigorrezkoak ikusten ditut: euskal teknikari dinamizatzaileak, auzoetako euskal topaguneak-elkarteak, eskoletako euskara sustatze kanpainak, Sortzen Jaialdia, Nafarroa Oinez… e.a luzea. Baina, zer ginateke Euskalerria irratirik gabe ?\nHogeita bost urtez, bertako albisteak aireratu dizkigu, urrutikoak bertaratu eta ia 100 kolaboratzaile fideli esker gai askori buruz informazioa eguneratu. Niri ez zait aski ikasleei dakidana transmititzea, neuk ere elikatu beharra sentitzen dut eta nik ere nonbaitetik edan beharra dut. Euskarazko irrati on batek hizkuntza jasoa erabiltzen du, eta horrek oharkabean, neurri batean, elikatzen nau/gaitu. Gai desberdinak eta egunean egunekoak jartzen dizkigu aurrez aurre, kolaboratzaileen ekarpen eta gogoeta sakonak, adituen iritzi kontrajarriak,… Azken finean, Iruñerriko euskaldun orori ateak ireki dizkio, elikatu/tzen gaitu eta euskaldun ororen topagune izaten ahalegintzen da.\nHorrenbeste urtez lanean aritzeak ia betikotasun gradua eman liezaioke irratiari eta norbaitek pentsa dezake zerutiarra dela, baina ez. Duela 25 urte ideia izan eta elkartea abian jarri zutenek ongi dakite 800 bazkidek urtero txintxo ordaintzeko izan duten fideltasuna. Harro gaude euskalzale-irratizale guztien ekarpenekin; antzekorik ez dugu ezagutzen.\nEta zergatik orain bazkide berriak aurkitzeko kanpaina ?\nKrisiak bete betean harrapatzen gaituenean hauek eskera datoz? esango du norbaitek. Eta nora eta irakaskuntzara? Gainera hauek eta besteak eta…\nBakoitzak dakigu ongien gure sos apurrak nola baliatu. Argi dakusat gure euskaltasunak prezio-kostua duela eta gure inguruan ditugun proiektuak ikusirik hautatu beharrean aurkitzen gara. Iaz kapital hedapena eginez jarraitu ahal izan genuen lanean eta aurten bazkide berriak eginez indarberritze prozesuari bultzada eman nahi diogu, Web orri berria, irrati hurbila, dinamikoa, euskaldun ororen topagune eta profesionala. Duela hilabete bat lizentzia eskuratzeko eskaria aurkeztu genuen eta uda partean espero dugu horren erantzuna jasotzea. Aurreko lizentzia eskariak arrazoirik gabe ukatu zituzten, ondoren epaiak irratiaren aldekoak izanagatik, epaiketen bide luze horretan jarraitzen dugu. Beraz zailtasunei aurre eginez, badakigu ataka estuetatik ateratzen eta dozena bat urte daramatzagunez bazkide kanpainarik egiteke, ohartzen gara euskalgintzan ari den langile multzo batek bere eskua luza dakigukeela.\nZure eskuzabaltasuna nahi dugu, horri zintzo eta apaltasunez irratiko esatariek eta kolaboratzaileek ahotsa eta musika jarriko diote. Ziur izan hortaz eta elkarlanak fruituak ematen jarrai dezan, esker mila.\n2012-06-01 | karrikiri\n← “Transmisioa da gunea”\nBiPuntuZero aldizkari berria Karrikaren 160. alean →


[GAUR8 astekarian argitaratua]\nIndependentismoak badu heldulekurik hamarraldi honetan indarrez posizionatzeko, uste dituenak baino sendoagoak seguru aski.\nEzinezkoa dirudi modernitatearen eta ilustrazioaren zimenduen gainean eraiki den garapen eredu hau erradikalki inpugnatu gabe ordena iraunkor eta egonkor bat imajinatzerik. Kolapso planetarioa aukera guztiz erreala da epe ertainean. Hamarraldi honek norabidea zuzentzen hasteko garaia behar du halabeharrez.\nEta, hara non, mugarria izan daitekeen hamarraldi honen atarian, Espainia bihurtu den Europako ezkerraren esperantza. Azken hilabeteetako bilakaera ikusita behintzat ez dirudi Pedro Sanchez printzipio sendoko pertsona denik. Hautu bat egin du azkenerako, zerk motibatua eta zer konbentzimendurekin galdetzea zilegi bazaigu ere, gutxi axola du. Kontua da II. Errepublikaz geroztik ikusi ez den gobernu konfigurazio baten aurrean gaudela. Egoera berria da. Lehen aldiz Espainiaren historian “sistemaz kanpoko” indar politikoek eusten diote Estatuaren gobernagarritasunari eta bere demokratizazio aukerari –ondorioz bere egonkortasunari–. Paradoxa da, neurri batean. Eta galdera segituan datorkigu burura: gobernu hau sostengatzeak 78ko erregimenari oxigenoa ematen dio ala erregimenaren krisiaren sakontzea ekar dezake independentismoa indartzearen bidetik?\nEzegonkortasunean bizitzera kondenatuak gaude. Gobernu honen ahulguneek indargune izaten bukatuko duten ala bide laburra egingo duen, denborak esango du. Edonola ere, gaur-gaurkoz, PSOE-Podemos gobernuak hautu berdinzalea ordezkatzen du, baita Euskal Herrian ere. Izan ere, gustuko ez dugun arren, ireki den aukera honek marko kognitibo espainiarra indarrez ezartzen du gurean, eta Katalunian. Egoera berriaren aurrean, independentismoak bere hautua egin du, dituen indarguneen jakitun: giltzarria da gobernagarritasuna bermatzeko eta aukera du esperantza aurrerazalearen aliatu ezinbesteko izateko, eta, ondorioz, partida ondo jokatuz gero, baita hautu aurrerazalearen abangoardia gisa proiektatzeko ere Espainiako sektore aurrerazaleen zein Kataluniako eta Euskal Herriko gizarteen aitzinean.\nHorretarako, baina, egoera berri honek bere posizio taktikoa fintzea galdegiten dio. Nola jokatu partida hau? Nola baliatu zenbat luzatuko den ez dakigun garai ezegonkor hau agenda demokratikoa indartu eta herri-prozesua sendotzeko? Ariketa eszeptizismoan instalatu eta aukera hau frustratu dadin zain gelditzea baino zertxobait konplexuagoa da, bistan denez.\nZalantzarik gabe, agertoki honen arrisku handietako bat herri ikuspegi beregaina lausotzea da. Aro historiko honetako erronka kolosalei aurre egiteko baldintza eta gaitasun propioak izan ditzakegu herri gisa. Funtsezkoa da euskal subjektibotasun beregaina erreproduzitzea. Epe ertainean datorkigun gizarte-moldea nolatsukoa den aurreikustea ariketa batere ziurra eta erraza ez den arren, independentismoak badu heldulekurik hamarraldi honetan indarrez posizionatzeko, uste dituenak baino sendoagoak seguru aski.\nBi hanken gainean jokatu beharko du partida hau: gobernua baino pausu bat aurretik ibiltzen saiatuz eta marko estatalak irekitzen dizkion aukerak baliatuz hautu aurrerazalearen lidergoa bereganatzeko. Eta, aldi berean, eraldaketarako Euskal Egitasmoa edukiz betez, aldaketarako marko eraginkorrena Euskal Herria dela frogatuz bertako sektore aurrerazaleei.\nEta, horretarako, pintzel fina ateratzera behartua dagoelakoan nago. Etorriko diren olatuak estatu propioaren aldeko errelatora biltzeko errazkeriatik urrun behar du. Diskurtsoa eta proposamenak sofistikatu eta janzteko premia du independentismoak Euskal Herrian.


Etxepare Euskal Institutuaren Patronatuak eta Zuzendaritza Kontseiluak astelehenean aurkeztu zuten Gasteizen 2012ko aurrekontuen aurreproiektua, jarduera-plana eta Institutuaren plan estrategikoa. Institutuak 2.8 milioiko aurrekontua izango du, aurtengoaren ia berdina, baina diru gehiago erabiliko du nazioartean euskal kultura zabaltzeko eta irakurle sarea sendotzeko. Horrez gain, katedra berria inauguratuko da Chicagon apirilean eta euskal zinema erakustaldia egingo da New Yorkeko Lincoln Center-en, besteak beste.\nVitoria-Gasteiz. Etxepare Euskal Institutuak orotara 2.8 milioi euroko aurrekontua izango duela iragarri du aste honetan. Horietatik 783.856 kultura alorreko diru-laguntzak emateko izango dira (aurreko urtean baino %11.68 gehiago). Irakurletza sarea indartzeko 712.000 euro erabiliko dira (2011an baino %78.1 gehiago). Lehendabiziko urtean erakundea ezagutarazteko eta finkatzeko egindako gastua nabari murriztuko da 2012an, eta, horrenbestez, kultura nazioartean zabaltzeko eta irakurletza sarea bultzatzeko diru-laguntzak handitu ahal izango dira.\nHorrez gain Kultura Sailak beste 59.732 euro emango dizkio irakurletza sareari, izan ere, sail honek Birminghameko Unibertsitatearekin, Uruguaiko Errepublikaren Unibertsitatearekin eta Mexikoko UNAMekin hitzarmenak zituen Etxeparek programaren kudeaketa hartu aurretik. 2013tik aurrera, ordea, irakurletza sarea Etxepare Institutuaren esku geratuko da.\nEuskal Zinea New Yorken\n2012 urtean egingo dituen jardueren artean Etxeparek, besteak beste, hizkuntza gutxituekiko talde-lana sustatuko du, irakurleen formazioan lan egingo du eta katedra berriak sortuko ditu. Esaterako, Chicagoko Koldo Mitxelena katedra apirilean inauguratuko da. Halaber, datorren urteko martxoan euskara omentzeko jardunaldiak antolatuko dira Madrilen Euskaltzaindiarekin batera. Horiek guztiak, euskararen arloan.\nKultura alorrean, aldiz, diru-laguntzak berregituratu eta eskaerari begira moldatuko direla azaldu du institutuak. Era berean, institutuarentzat toki estrategikoak direnetan jarduerak indartuko dira: Madrilen, Bruselan eta New Yorken. Urtarrilean Etxepare Institutuaren aurkezpena egingo da Madrilen eta maiatzean New Yorkeko Lincoln Center-ean euskal zinemari buruzko atzera begirako erakusketa bat izango da.


Lagun bat - Deia\njuanra madariaga 22.10.2020 | 01:14\nBOLIVIAN aspaldian izan nintzen. Herri miresgarria da. Amorruz hartu nuen Evo Moralesek kargua utzi eta hanka egin behar izan zuenean eskuineko alderdiek hala bultzatuta, estatu kolpe baten amarruarekin. Gerora, handik etortzen zitzaizkigun irudiak lazgarriak ziren oso: poliziak egindako gehiegikeriak, atxilotze inkontrolatuak, hilketa miresableak€ Evo Morales atxilotzeko agindua ere zabaldu zen sedizio eta terrorismo delituak leporatuta. Gauzak oso oker jarri ziren. Sasoi hartan, Jeanine Añez Boliviako sasi-presidentea ikusi genuen sutan biblia bat eskuan hartuta, harrigarriki, lelokeriak esaten.\nBada, joan den asteburuan hauteskunde orokorrak egin ziren berriz, eta datu guztien arabera, (kontaketa supermotela da) MAS Sozialismorako Mugimendua irabazle gertatu ei da. Han bi saio egiten dira, baina lehen itzulian irabaziz gero, kitto. Kasu horretan eskuinak alde egin beharko luke eta demokraziak irabaziko luke. Zorionez.\nHori han, baina gugandik hurbilago, Espainian, egun hauetan, demokrazia galtzen ari da. Pedro Sanchez bertako presidentearen kontra, faxismoa defendatzen duen hiru letra dituen alderdi batek zentsura mozioa aurkeztu du Espainiako Diputatuen Kongresuan. Beste alderdiek aintzakotzat hartu barik jokoa egin diote, eta bere irudia indarturik agertuko da berriz. Atzo bertan hasi ziren alderdi horren ahotsak altxatzen eta kontu groteskoak esaten. Esperpentoa eta zornea hedatu nahi dituzte, garai zaharrak bueltatu daitezen, inolako aportazio berririk egin gabe, gainean daukagun etorkizun ilunaz kezkatu gabe. Ultraeskuineko talde horretako buruak Trump-en laguna izan nahiko luke, bere heroia da, koronabirusa aipatzean birus txinatarra esaten baitu. Kontu propagandistikoak baino ez ditu haiza-tzen, bere hautesleria nostalgikoa lasai egon dadin.\nPertsona horrek demokrazia bera deslegitima-tzen du eskrupulurik gabeko mezu zinikoak iraingarriak, eta perbertsoak haizatzen. Koronabirusak ekarri duen egoera larriaren erdian, zitalkeriak badu lagunen bat.


Maroko - Howling Pixel\n(Jainkoa, Aberria, Erregea)\nEreserkia: Hymne Chérifien\n- Erregea Mohammed VI.a\n- Lehen ministroa Saadeddine Othmani\n- Guztira 446,5502 km2 (56.)\n- Ura (%) 0,056\n- Zenbatespena (2014) 33.250.000 (39.)\n- Dentsitatea 73,1 bizt./km2 (122.)\n1 Marokoko arabiera da hitz egiteko erabiltzen den dialektoa; amazigera, frantsesa eta, neurri txikiagoan, gaztelania ere mintzatzen dira.\n2 Kopuru horretan Mendebaldeko Sahara ez dago sartuta, nazioarteko zuzenbidearen ikuspegitik ez baita Marokoko lurraldea. Hala ere, Marokoko estatuak du Mendebaldeko Sahararen gaineko kontrola (Hegoaldeko Probintziak deitzen dio); horregatik, mapan berdez marratuta ageri da, berde trinkoz adierazitako Marokoren berezko lurren ondoan.\n↑ Institut Royal de la Culture Amazighe Amazigerazko izena.\n↑ EiTB (2014-12-16) Interneten emakumeak erreklutatzen zituen sare jihadista desegin dute.\nAlbuñol Espainiako udalerria da, Granadako probintziakoa. 2008an 6.459 biztanle zituen. Almeríako probintziarekin muga egiten du.\nEspainia-Maroko Gerra, Afrikako Gerra edo Tetuango Gerra Espainiako erresumak eta Marokoko sultanerriak 1859 eta 1860 artean izandako gerra izan zen, 1860ko apirilaren 26ko Wad-Raseko itunak amaitu zuena. Iparraldeko Marokon egina, Ceutako mugari buruzko gatazka batek sortu zuen. Tetuango eta Wad-Raseko guduen ondorioz, Marokok amore eman zuen eta Wad-Raseko ituna sinatu zuten. Itun horren bitartez, Marokok Ceutaren eta Melillaren gaineko espainiar subiranotasuna onartzeaz gain, Sidi Ifni eta 100 milioi pezeta eman zizkion.\nTarfaya eskualdea, hego-mendebaldean Espainiar Saharan eta iparraldean Draa ibaian mugak zituena.Hitzarmenak baino zortzi hilabete aurrerago, Frantziak egungo Marokoko eskualde gehienetan bere protektoratua jadanik sortua zuen. Rifeko gerra zela eta, Rifen Espainiako administrazio kolonialak 1927ra arte ezin izan zuen bere agintea ezarri.\nMendebaldeko Sahara edo Sartaldeko Sahara Afrikako Sahara basamortuaren mendebaldean dagoen eskualdea da, Ozeano Atlantikoan. Marokon dago eta hiru probintziatan banatuta dago: Guelmim-Es Semara, Laayoune-Boujdour-Sakia El Hamra eta Oued Ed-Dahab-Lagouira.


Euskara eragileen sarea: gurasoak, irakasleak, eskola orduz kanpoko jardueretako hezitzaileak, gazteak - EBETE\nEuskara eragileen sarea\nLan handia egin da azken urteetan haurren eta gazteen artean euskararen erabilera indartzeko.\nHerri mailan, hiru erakunderentzat lehentasunezko arloa da haur eta gazteen hizkuntza-ohituretan eragitea:\nUdaletako Euskara Zerbitzuarentzat\nEuskara Elkartearentzat (hainbat herriren kasuan)\nHiru erakunde horien arteko elkarlana erdigunean jarrita, haur eta gazteen hizkuntza-ohituretan eragile zuzenak diren guneetan lan egitea izan daiteke aurrera begira norabide egokiena:\nEskola orduz kanpoko jardueretako hezitzaileak\nLabur labur azalduz:\nGurasoak euskararekiko aktiboak izatea nahi dugu: seme-alabei euskara eskaintzea (euskaldunek) eta euskararekiko jarrera eta jokabide egokiak transmititzea (guztiek).\nIrakasleek, eraginkorrak izan daitezen eta gustura aritu daitezen, ikasleen euskararekiko erabileran eta jarreretan eragiteko baliabideak eskura izatea nahi dugu.\nEskola orduz kanpoko jardueren kasuan, gero eta jarduera gehiago euskaraz izatea lortu behar da, eta horretaz gain jarduera horietako hezitzaileei baliabideak eskaintzea euskararen erabilera modu egokian eta eraginkorrean sustatu dezaten.\nAzkenik, gazteen euskararen erabileran eta euskararekiko jarreretan eragitea garrantzitsua da, baina bide aproposa eta eraginkorra izan daiteke beraiek eragile izatea eta horretan laguntzea.\nLau arlo horiek garatzen badira, urratsez urrats eta leku bakoitzean lehentasunak eta prozesuak ondo zehaztuz, haur eta gazteen hizkuntza-ohituretan eragiteko oinarri eta sare indartsua garatuko da herrietan.\nebete hizkuntza-zerbitzuetatik lau arlo horiei begirako baliabideak, formazio saioak eta aholkularitza eskaintzen ditugu.\nGuraso euskaldun zein erdaldunentzako hitzaldiak\nGurasoen Euskara Batzordeak abian jartzeko aholkularitza\nIrakasleentzat formazio ikastaroak lau arlo hauen inguruan: euskararen erabileran eragiteko estrategiak, ikasleen euskararekiko jarreretan eragiteko oinarriak eta jarduerak, ikasleen ahozko gaitasun komunikatiboak indartzeko oinarriak eta jarduerak, eta gurasoei begirako mezuak eta tresnak.\nEskola orduz kanpoko jardueretako hezitzaileen kasuan:\nHitzarmengintzako programak abian jartzeko aholkularitza\nIrakasleek ikasleen euskararekiko jarreretan eragitera begirako jarduerak\nGazteen Euskara Batzordeak abian jartzeko aholkularitza


Kalezarko adinekoen auzuneko eraikigarritasun eremua handituko du Udalak - Usurbil - Noaua.eus\nKalezarko adinekoen auzuneko eraikigarritasun eremua handituko du Udalak\nNoaua Aldizkaria 2021-07-21 10:53\nEraikigarritasuna handituta, Kalezarko eremu hau zaintzarako bizi osorako etxebizitzak eraikitzeko baliatu nahi du Usurbilgo Udalak. Erabakia astearte honetako udalbatzarrean hartu dute.\nOndoko irudietan ikus dezakezuen moduan, Kalezarko adinekoen auzunea abiada bizian eraikitzen doaz, itxura ederra hartzen ari da eta nola gainera. Eta hazten segiko du, astearteko udalbatzarrean udal gobernu taldetik berri eman zutenez.\nZonalde honetako eraikigarritasun eremua handitzea erabaki du udalbatzak aho batez. Zehazkiago esanda, Hiri Antolamenduko Arau Subsidiarioetako A-96 (Portalmusu) eta A-97 (Komentua) eremuen hirigintza eraikigarritasuna handitzeko Arau Subsidiarioen aldaketa puntualari hasiera ematea onartu dute astearte honetako osoko bilkuran, udalbatza osatzen duten hiru udal talde politikoek.\nZaintza beharrean diren bikoteentzat\nHanditze honi esker auzune berria baliabide gehiagorekin indartu asmo dute. Besteak beste, jarduera fisikorako espazioa edota aparkalekuak kokatzea aurreikusten dute. Baina bada udal gobernu taldetik bereziki nabarmendu nahi izan zuten baliabide berri bat ere; bizi osorako etxebizitzena. Bikoteentzat zuzendua, bikote horretako kide bat zaintza beharrean dagoen kasuetara bideratuko dituztenak. Baliabide berri hau Kalezarren kokatzeko "aukera ikusten genuen" erabilera gabeko espazioa baduelako oraindik adinekoen auzune berriak. Lugaritzen martxan jartzera doaz Matia "bizi osorako alojamenduak". Udalak zaintzari buruzko EHU-ko udako ikastaroen bueltan, gonbidatua izan zen eta orain, Kalezarrera ekarriko duten egitasmo honen berri jaso zuen.\nNahi eta beharrekin bat datorren eredua\nBistan denez, eta astearteko udalbatzarrean alkateak zioen moduan, "sozialki eta urbanistikoki aitzindaria, berritzailea" izango da Kalezarren eraikitzen ari diren adinekoen auzune berria. Usurbildarrek izango dute lehentasuna bertan.\nEgitasmo hau garatzen ari diren unea nabarmendu zuten udal gobernu taldetik. Lehendik ere bazen baina covid19ak are ageriagoan utzi duen zaintza ereduari lotutako eztabaida ezin biziagoa dagoen unean dator eta hain zuzen. "Premia eta urgentzia dago gai honi heltzekoa".\nKalezarren bultzatu nahi duten egitasmoa ikuspegi horretatik berritzailea izango da. Helburu argi bat izango duena, sustatzaileek (Udalak eta Matiak) hilabeteotan adierazi izan duten moduan; etxean zaindua izan ezin daitekeena, Kalezarreko auzune berrian etxean bezala sentiaraztea. "Pertsonen behar eta nahiekin bat datorren" arreta eredua eskaintzea.


Bertan ikasleek ikasturtean zehar eginiko lanak ikus ditzakezue\nDBH 1 DBH2 DBH3 DBH4 INFOR4\n2015-2016ko teknologia irteerak\n2016-2017ko teknologia irteerak\n2017-2018ko teknologia irteerak\nAtal honetan zuentzako interesgarri izan daitekeen informazioa jartzen joango gara. Informazio hau teknologiarekin zein informatikarekin lotuta egongo da.\nWeb orri honen sortzearen asmoa izan da teknologian egingo diren proiektuak eta txosten teknikoak argitaratzea.\nMaila guztien lanak eta proiektuak nahastuko dira web orriari aniztasun toketxo bat eman ahal izateko.\nBeste aldetik ikastetxeko web orriaz aparte, geuk ere joango gara teknologian egingo ditugun irteeren argazkiak eta bideoak biltzen.\nTestu honetan robotika zer den, eta industrian, etxean eta zientzian mailan dauden erabilerak irakur daizteke.\nAzkue Fundazioan berrikuntzaren bidetik jotzen dugu eta horretarako, teknologia berriak erabili, landu eta sustatzen ditugu...\nAzkue Fundazioaren helburua ... euskararen garapenerako IKT informazio eta komunikazioaren teknologiak baliatzea, sarerako euskarazko edukiak sortzea eta komunikaziorako sare birtualak era egokian baliatzea, euskararen normalkuntza eta erabilera aukeren mesedetan.\nEgunkarian argitaratutako artikuluen artean hiru ekartzen ditugu gure txokora:\nGazteei smartphonen erabilera egokia eta sexting kasuak zelan ekiditu irakasten diegu Euskararen Etxea\nEuren web orrian argitaraturiko berri batzuk hona ekartzen ditugu:\nGooglek Youtube Music aplikazioa aurkeztu du\nGooglek Youtube Music aplikazioa sortu du, bere blog ofizialeanazaldu duenez. Dagoeneko Android eta IOS telefonoetan erabili daiteke.Aplikazioa doakoa izango da, baina, AEBn, iragarkiak kendu nahi dituenak 9,99 dolar (9,30 euro) ordaindu beharko ditu hilabetean.Zerbitzu berriari esker, erabiltzaileek ez dute interneterako konexioa bilatu behar euren abesti gogokoenak entzun ahal izateko.Youtubek, “3.000 milioi dolar baino gehiago ordaindu dizkio musikaren industriari” bere esku dagoen katalogoagatik.\nGoogle Mapsen funtzio guztiak, 'offline'\nGoogle Maps aplikazioan egindako azken eguneratzeari esker, erabiltzaileek mapak deskarga ditzakete eta, gero, Interneteko konexiorik gabe erabili, funtzio guztiekin,Googlek iragarri duenez."Hemendik aurrera munduaren zati baten mapa deskarga daiteke sakelakoan, eta hurrengo batean, konexiorik izan ez arren, Google Mapsek berdin-berdin funtzionatuko du, arazorik gabe", azaldu du enpresak blog ofizialean.....\nSubpáginas (1): Heziketa


Gipuzkoako A.K.P.-k G.A.I.N.rekin harremanezko hitzarmenak izan zituen azken erakunde hori sortu zenetik eta, askoz arinagotik urte batzuk geroago zuzenduko zuten eta Gizarte Erreformarako Institutuan lan egiten zuten gizonekin harreman arinak izan zituen. G.A.I.N.ek (Ikus Seguridad Social) bere eskumenak ziren batzuk kutxei eman zizkien, horrela Espainian zegoen kutxa-sareari esker gizarte aseguruen hedapena merketu ahal izateko. Kontzertua eskaintzen zuen ekonomia autonomiari esker Gipuzkoan ematen ziren inguruabar bereziak A.K.P.ari garrantzi handiagoa eman zioten. Derrigorrezko aseguruaren indarrean jartzeak (1921.1.21eko E.D.) inguruabar berriak sartu zituen eta ondorioz hitzarmen berri bat izenpetzea ekarri zuten. A.K.P.eko Kontseilutik beti izan ziren Estatuaren organismoekiko nolabaiteko mesfidantzak, nahiz eta frankismoaren etorrerara arte, Kutxa guztien autonomiarekin oso begirunetsu agertu ziren eta, katalan Pentsioen Kutxari eta gipuzkoar AKPri tratu oso berezia eman zioten. Mesfidantza horiek areagotu besterik ez ziren egin derrigorrezko zahartzaro-aseguruaren ezarpenarekin, legez langileen ordezkotza bat Kontseiluan sartzera derrigortu eta aseguru eta/edo erreaseguru bat behar zuen diru mordo garrantzitsua erabili beharko zuelako. Aldundi Probintzialak, Kutxaren baltzuen bermatzaile gisa, bereganatuko zuen ardura berria hitzarmen desberdin bat eskatzeko azaldu zuen. Aseguru horrenganako aldeko joerarik azaltzen ez zuen maila patronala edukiz eta Lurraldearen eta Estatuaren arteko aurkakotasuna oinarrian zeudela Gizarte Aseguruen bakarreko administrazioa eskatzera zetorren Euskal Estutuaren egitasmo baten atzean Aldundiko kide nabarmen batzuk zeuden unean (Julián Elorza, Cesar Balmaseda e Ignacio Pérez Arregui), une hori iritsi arte Kontseilua langileen ordezkotzarik ez onartzearen alde zegoen Aldundiaren kontrolpean egon beharra zutela pentsatzearen aldeko zirelako.\nGainerako Arabako, Bizkaiko eta Nafarroako Kutxa probintzialak Gipuzkoakoarekin batera fronte bakarra egin zuten. Baina azken horrek propaganda eta afiliazio guztia erabat gelditu zituen bitartean (1921-12-16) aseguru horren ezarpenean esku hartzeko hain zuzen ere sortu ziren beste gainerakoek hitz eginez eta lanean jardun zuten. G.A.I.N.arekin izan ziren negoziazioetan lau Aldundietako eta Kutxetako pertsona ospetsuak parte-hartu zuten. Azkenean, Gipuzkoako Aldundiarekin aurre emanda zegoen Bizkaikoak 1923an hitzarmena izenpetu zuen, Nafarroak 1924an, Arabak 1925ean eta Gipuzkoak, Ekonomia Itunari buruzko erabaki onuragarri batera iritsi zen unean eta Ituna irtenbidea ematen laguntzera zetorren Bizkaiko Aldundia egoera larri baten utzi zuen Crédito de la Unión Mineraren ordainketa-etendura eta kiebra egin zuen unean, (1925-2-10) hainbat eztabaida gogor izan ondoren, 1926an izenpetu zuen. Kiebra horrek bizkaitar kutxei era onuragarrian eragin zien. Bai kutxa bizkaitarrek bai gipuzkoarrek ere G.A.I.N.eko Patronatuaren Kontseiluan ordezkari baterako eskubidea izan zuten. Lehendabiziko kasuari dagokionez bere langile kopuruaren garrantziagatik eta, bigarrenaren kasuan, gizarte aseguruen ezarpenean zuen bere tradizio historikoarengatik.\nAurreko auzian Aldundiak izan ziren euren autonomiarengatik artatsu agertu zirenak eta G.A.I.N.a legearen muturrera arte amore eman zuena, baina Guda Zibilak eta Franco agintera heldu izanak Institutuan errotiko aldaketa ekarri zuten. -"Separatistatzat" jotzen zen autonomismoaren ukiturik zuen edozer txarto ikusia zen eta ondorioz kutxen historia, ez euren jardunik aintzat hartu ziren. 1939an Derrigorrezko Aseguruaren onuradunak eta oinarriak zabaldu zituen zahartzaro-laguntza ezarri zen. A.I.N.k espainiar kutxa guztiekin izan zuen lankidetza eten egin zuen eta euskal-nafarrak baino ez zuten Ordezkaritzak izaterik izan. Arabako kutxak uko egin zion, Nafarroak eta Bizkaiak 1940an hitzarmen berri bat izenpetu zuten eta Gipuzkoakoak 1941ean. 1942ko abenduaren 14ko Legearen promulgazioaren ondoren, A.I.N.ak garai horretan ziren hitzarmenak salatu egin zituen bere probintzia Ordezkaritza propioak zabalduko zituela jakinaraziz, kuoten kobratzean sukurtsalen bitartezko lankidetzarako aukera besterik ez emanez. Nafarroa eta Bizkaiko kutxak uko egin zioten, Gipuzkoakoak bere Ordezkaritza izaera 1943ra arte izan zuten, eta 1945ean borondatezko aseguruen eta haur aseguruei buruzko hitzarmena izenpetu zuten (Martinez, 1996: 474-507).\nBanketxeekiko lehiatik Euskal Nafar Aurrezki Kutxen Federazioaren eta Espainiar Aurrezki Kutxa Ongileen Konfederazioaren (www.fcavn.es) sorkuntzara (www.ceca.es.\nHerritarrik apalenen aurrezkiak bildu eta bizkortzeko sortu ziren Kutxek, euren bezerorik hoberenak erdi mailan zeudenaz ohartu ziren. Diruren bat aurreztu zezaketen, interes erakargarriduna eta sartzeko segurua zen leku bat aurkitu zuten gizon eta emakumeak ziren. Kutxak biltzen joan ziren saldo kopurutsuetan datza, askoren gutxiari esker, banka pribatua bideratzen hasi zen lehiakortasunaren arrazoi nagusia, ihes egiten zion aurrezle kopuru handi batengan ikaragarrizko beta ikusi zuelako.\n1910era arte, banketxeak bezero mota horrekiko interes berezia agertu zuten. Gipuzkoan, banketxe eta kutxek sarritan elkartuta jardun zuten eta probintziako oligarkiak batzuen eta besten Kontseiluetan txandakatzen ziren lehiarik ez sorrarazteko asmotan. Atzerriko banketxe batzuen etorrera izan zen egoera nolabait aldatzera etorri zen faktorea, tokiko banketxeak ematen zutena baino interes handiagoko kontuak ezartzen hastean, eta horrek tokiko banketxeei ere interesak igo beharra ekarri zien. Banketxe horien ezarpena bankariak, enpresariak eta kutxetako kudeatzaileak arduratu egin zituen, atzerrian inbertsioak egiteko bitartekari bezala aurkezten zirelako eta horrek nazio eta probintzia kapitalaren ihesa ekar zezakeen. Une horretan batera jardun zuten kanpotik zetorren etsaiaren aurka, azkenean garaile ateraz.\nBaina lehiakortasunaren aldia hasi besterik ez zen egin. Posta Kutxaren sorrerak Kutxa guztiak haserretu zituen eratzen hasi zen unetik bertatik, espainiar probintzia guztietan agentziak zabaldu izatearren (1919-6-14). Banco de Bilbao izan zen 1910ean aurrezki libretak ezarri zituen lehena, eta horrek Bilboko Aurrezki Kutxa eta Eraspen Mendiaren haserrea ekarri zuen, nahiz eta Zaragozako Aurrezki Kutxa eta Eraspen Mendia Gobernaziorako Ministerioaren aurrean, ekimen bateratu bat antolatzeko adierazpena eginez, haserrea aurkeztu zuena izan. 1914an, Madrilen, egoera horrek azaldutako arazoak aztertzen hasi ziren Aurrezki Kutxen Batzarra ospatu zen. Gipuzkoako A.K.P. bertan izan zen, baina Kontseiluaren hurrengo aginduaz: "dejar a salvo la autonomía absoluta del Establecimiento, que libre de extrañas tutelas e injerencias, ha sabido y sabe cumplir como la primera de España, la finalidad eminentemente social y benéfica que motivó su creación" (Martinez, 1996: 312), zeren Aurrezki Kutxei buruzko legedi orokor baten laguntzak kutxei zegokeen autonomia murriztu egin ziezaiekeen ardura baitzegoen, urte batzuk geroago gertatuko zena bestalde.\nBanketxe berriak sortzeak, bizkaitar eta madrildarren indarrak, eta hiriburu eta herririk garrantzitsuenetan agentziak sortu izanak, 1920tik aurrera lehia areagotu egin zuen. Kutxek desabantailaz aurkitzen ziren, interesak gora egin ezean, bezerorik hoberena galdu egiten zutelako, baina egiterakoan arazoak izango zituztelako, likidezia eta segurtasuna, bermez inbertitu beharrean zeudelako eta horrek inbertsio errentagarriagoak baina aldiberean arriskutsuagoak egitea eragotzi egiten zuen eta, gainera, gizarte helburuz emandako kredituak, beharrizanagatik beragatik interes gutxikoak ziren.\nBanketxe Antolaketarako Legeak (1921-12-29) eta Banku-Kontseilu Gorenaren sorrerak tentsioak areagotu egin zituen. Kontseilu horrek Gobernuari kutxek zituzten onurek murriztu zitzala eskatu zion, txiroenak ez zirela uste zuten dirua kontrolatzerakoan zegozkien helburuetatik at zirelako. Kutxek "aurrezki" hitza euren jabetza bezala zutelako "aurrezki libreta" bezala definitzea gogoko ez zuten interesik goreneko eta mugarik gabeko saldodun aurrezki libretak irekitzearen aurrean haserrea azaltzen zuten. Euskal banketxeen indarra izan zen euskal-nafar kutxen batasuna bultzatu zuena, banketxeek mehatxatua, baina baldintza ekonomiko eta politiko bereziei esker zituzten onuretariko bat bera ere ez galtzeko gogotsu. Julian Elorza, Gipuzkoako Aldundiko Lehendariak, batasun hori kutxa probintzial guztiak jardunean izan aurretik mahaigaineratu zuen (19219-7-29).\nAsko izan ziren espainiar kutxen arteko batzarrak eta jardunean ziren eusko-nafarrek beti ahalegindu ziren lehendabizikoekin solidarizatzen, baina euren abiapuntua zein zen eta euren autonomia zaintzeko euren interesa argi eta garbi izanez. 1917an Gasteizko Aurrezki Munizipalak nolabaiteko batasuna proposatu zuen eta, 1923an Arabako Aurrezki eta Maileguen Aurrezki Probintzialak 1924ko abuztuaren 25ean gauzatuko zen Federazio proiektu bat egin zuen. Donostiako A.K.M. urte horretako azaroan gehitu zen eta Iruñakoa 1925ean honako helburuz: "estrechar su unión, favorecerse mutuamente y estudiar los medios mejores de progreso y defensa de estas útiles Instituciones sociales" (A.K.P.aren Txostena, 1924). Bere sozietate-egoitza Gasteizko Aurrezki Kutxan ezarri zen.\n1926ko apirilaren 9ko aurrezki eta kapitalizazioaren erakundeei buruzko Errege Dekretu batek kutxak haserretu egin zituen, bereziki euskal-nafarrak, Estatu-baloreetan bere baltzuetako ehuneko batzuk inbertitzeaz gain Aldundiak kanpo-ikuskatzeak jasan beharra izatean. Aldundietako eta Udaletako ordezkariak Madrilera joan ziren Aunós ministroarekin hitz egin eta araudi horretatik kanpo geldi zitezela eskatuz. Nagusitutako haserreak zirela eta, 1928. urtean, ez Banketxe Kontseilu Gorenak ez Ipar Espainiako Bankari eta Banketxeen Elkarteak ere gogoko izan ez zuten Aholku Batzordea eratu zen. Ezin ahantzi daiteke euskal banketxeak euskal-nafar kutxen zuzeneko etsaiak ziren neurri berean, hauek euren saldoen garrantziagatik lehendabizikoen lehiakiderik nagusienak zirena (31-12-1927an 409,54 milioi peseta, espainiar aurrezkiaren, 2.318,13 milioi pezeta, ia laurdena, bere baitan gainerako beste 157 kutxek, Aurrezki-Posta eta izendapen horrekin bankuak kontrolatuz).\nGobernuari Banketxeek egiten zioten presioarengan Banku-Kontseilu Gorenaren antzeko erakunde batek baino ezin aurre egin ziezaiokeena pentsatzean Euskal-Nafar Federazioak bere sorreratik gainerako kutxa guztiak suspertu zituen Espainiar Aurrezki Kutxen Konfederazio bat antolatzea proposatuz (E.A.K.K.). 1927ko martxoan etxebizitzaren arazoa aztertzeko kutxa guztiei egindako deia egin ondorengo Madrilgo batzarraz baliatuz, 1928ko azaroaren 24ko E.A.ren ondoren egi bihurtzera iritsiko zen egitasmo hori aurkeztu egin zen. Handik urte batzuk geroagora, Aurrezki Kutxen Kreditu Institutuaren sorreraren alde ekin zioten (1933), euren saldoen garrantziagatik, diru-kopuru handiz parte hartuz.\nC.E.C.A. abiarazi izana, banketxe-kutxen arteko lehia eta aurrezkiari buruzko legedia, elkar lotuta daude eta euskal-nafarrak ziren kutxentzako horrek guztiak ekarri zuen ondorioa legedi nagusiaren baitan gelditzea eta aurreko Aldundien eskuduntzak aitortu ez izana izan ziren, probintziaz kanpoko kontrol eta ikuskaritzaren menpe geldituz. Legedian izaten zen aldaketa bakoitzeko, probintzia organoetatik Estatuari legeak ematen zizkion eskumenak Aldundiei ematea eskatzera zetozen kexak azaltzen ziren, Euskal-Nafar Aurrezki Kutxen Federakuntzaren bitartez egindako baterako ekimen eta laguntza izan arren, asmo zirenetan inolako arrakastarik lortu gabe. Banketxe eta kutxen arteko tentsioak Primo de Riveraren Diktaduran eta Errepublikan, garaiko Gobernuetako politika joeren arabera, batzuen edo besteen aldeko gorabeherekin mantendu ziren. Baina Guda Zibila hasterakoan jada zehaztu ziren Francoren garaipenarekin mantenduko ziren arau-sorta batzuk. Legediak garbi ezartzen zuen men egin beharko zioten erreserba eta inbertsio programak zeintzuk ziren; kanpo-inbertsioei uko egin behar izan zioten (batez ere Gipuzkoako A.K.P.ak); kreditu politikak, sortzaile ziren erakundeetara (Aldundiak eta Udalak) mugatu eta aldatu; euren eremutik at ziren giza-helburu batzuetan parte hartu, eta gizarte ekimen jakin batzuetara legeak ezarritako portzentajeak bideratu (etxebizitzen eraikuntzak 1943, 1956); Ogasun Ministerioaren kontrolpean gelditu, euren "banku eta ekonomia" jarduerekin zerikusirik zuten guztietan (1935-5-3ko Dekretua) eta Lan Ministerioarenean ere bere gizarte eta ongile jardunarekin zerikusirik zuten guztian, azkenean, Ogasun Ministerioaren menpekotasun bakarrera igaroz; eta dagokion aginteak onartu eta bateratutako interes tipoetara egokitu.\nAurka-jartze horretatik aurrera botere publiko guztiak ohartu ziren aurrezkirako erakunde horiek zuten garrantzi ekonomikoaz eta, arrazoi horregatik, gizarte arloan egin zezaketen ohiz kanpoko lana eta botere publikoak asebete ezin zituzten gizarte-beharrizanak estaltzeko funtsa horiek zeukaten interesaz ere (Martinez: 1996, 306-327 orr.). 1947-10-17ko Dekretuak eta 1948-10-26ko A.M.ak Kutxen Gizarte Lanak nondik abiatu behar zuenaren ildoa markatuta uzteko balio izan zuten. %15a Nazio mailako Gizarte Lanari zuzenduta egongo litzateke eta beste gainerako ehuneko guztitik, %85etik, %76,5a Gizarte Lan Propiora eta beste % 8,5a Gizarte Lan Askera.


Getxo - Hirigintza-garapen iraunkorra - Ondarea eta Etxebizitza - Eraikinen Ikuskapen Teknikoa (EIT)\nEraikinen Ikuskapen Teknikoa (EIT) eraikinen azterketa teknikoa da, eraikinen eraikuntza-ezaugarriak, kontserbazio-egoera eta eragin diezaieketen patologiak ezagutzeko. Ezagutu zer abantaila dituen, zer eraikin aurkeztu behar dituzten eta nola egin.\nEraikinen Ikuskapen Teknikoa (EIT) erakinen azterketa teknikoa da. Bere eraikuntza-ezaugarriei, kontserbazio-egoerari, irisgarritasun unibertsaleko baldintzei eta energía-eraginkortasunari buruzko informazio ematen du.\nEITa aurkezteko abantailak eta modua\nEraikinen Ikuskapen Teknikoaren (EIT) arloan aplikatu beharreko legeria.\nEusko Jaurlaritzaren programa batek eraikinak eta etxebizitzak birgaitzeko laguntzak eskaintzen dizkie partikularrei eta jabeen erkidegoei.\nEITrekin lotutako kontsulta ohikoenei erantzunak aurkitu.


Legorretak herri hezitzaileen sarean parte hartuko du\nLegorretak parte-hartze prozesu bat abian jarri du. Argazkia: Legorretako Udala\n- Legorretako Udalak Oinherri elkartearekin hitzarmena sinatu du proiektu hezitzaileak sortzeko asmoarekin. Hortaz, udalerri goierritarra herri hezitzaileen sareko partaide berria bilakatu da.\nHaurren eta nerabeen heziketarako lagungarri izango delakoan batu da Legorreta sarera. Izan ere, Oinherri hezkuntzan eta umeen aisialdian jarduten da eta herri hezitzaileen filosofia udalerrietan txertatzea du helburu; egun, Legorretan ere. Erabaki honen bitartez, Legorreta beste 28 udalerriren pausoak jarraitzen ari da.\nHerri hezitzaile izateak esan nahi du umeak eta nerabeak ere eskubide osoko pertsonatzat hartzea, eta, beraz, herrian parte hartzeko bideak zabaltzea. Hori posible izateko, laguntza emango du Oinherri elkarteak. Besteak beste, formazioa eta aholkularitza emango dizkie Legorretako Udalari eta herriko hainbat eragileei.\nHerri hezitzaileen sarera batzea ere, Legorreta 2030 plan estrategikoan lehentasuna den gaia lan-tzea da. Goierritar Udalak haurren eta nerabeen heziketaren ardura herri osoak hartzea nahi baitu; elkarteak bezala. Izan ere, Oinherri elkarteak herri hezitzailea hiru zutabetan banatzen du: eskola, Udala eta herrigintza.\nUmeen eta nerabeen parte-hartzea bultza-tzen hasteko, Legorretako Udalak prozesu bat martxan jarri du, Arremanitz kooperatibaren laguntzarekin. Prozesu honen asmoa haur eta nerabeen parte-hartze egonkorra bultzatzeko oinarri batzuk jartzea da. Horretarako, Udalaren, udalerriko eragileen eta gazteenen iritziak jasoko dira.\nBatetik, 9-18 urteko herritarren nahiak jasoko dituzte adituek. Besteak beste, herritar horiek nola ikusten duten Legorreta, eta zer iritzi duten aisialdiaz eta parte-hartzeaz galdetuko dute.\nBestetik, Udalarekin eta udal eragileekin egingo dute lana galdeketaren antolatzaileek, umeen eta nerabeen parte-hartzea bultza-tzeko zer neurri hartu aztertu eta erabakitzeko.\n"Prozesu horren bidez, herri hezitzaileen kultura txertatu nahi da Udalean eta herriko eragileen artean, eta gaur egun Legorretako umeek eta gaztetxoek zer premia dituzten jakin, horiei erantzuna eman ahal izateko", azaldu du Legorretako Udalak.


Gurpileko Sistemak Arsiv - RayHaber\nEstatuko Estatistika Zerbitzuak (Gosstat) jakinarazi zuen 2019 urtarrileko uztailean, Ukrainako garraio-konpainiek% 8.5 milioi merkantzien garraioa 386.5 milioi tona igo zutela aurreko urteko aldi beraren aldean. Datuen arabera, 2019 urtarrilean-uztailean trenbide merkantzien garraioa [Gehiago ...]\nQuail, 17, mundu osoko motor kirol ekitaldi ospetsuenetako bat da. aldiz Penintsulako Hotelak. James Masden, Mark Webber, Hannah Bronfman eta mundu osoko bilduma esklusibo eta arraroenak. [Gehiago ...]\n2019 Bakanlığı oinezkoentzako lehentasunezko trafikoa urtea zela deklaratu ondoren, Barne Ministerioak, Malatya Metropolitan Udalerriak, hirigunean eta ikastetxearen aurrean dauden auzoetan oinezkoentzako sentsibilizazioa sortzeko. [Gehiago ...]\nAnkara Metropolitan Udalerriak bere jarduera jarraitzen du hiriburuko gidariei gidari atsegin eta erosoagoa emateko asmoz. Metropolitan Udalerria, errepideen eraikuntzatik, errepideen inaugurazio berritik, asfaltatze zoladurarekin eta pasabideen eraikuntzatik lan ugari egin baititu. [Gehiago ...]\nAlde batetik, hiritik kanpoko gonbidatuak, bestetik, hiriburuan abian jarri duten aplikazio berriak 7'den 70'e hiritarrei agurrak jaso zizkien. Ankara Metropolitan Udalerriko biztanleen nahien arabera, Mansur Yavaş 4 bananduta dago [Gehiago ...]\nKayseri Metropolitan Udalerrian, Erciyes Unibertsitateko campusean, trafiko-fluxuak eta aparkalekuak saihesteko asmoz, barruko azterketa ohikoagoak eragozteko asmoz. Testuinguru horretan, Metropolitan Udalerriko alkatea. Memduh Büyükkılıç, Erciyes Unibertsitatea abian dago [Gehiago ...]\nGarraio eta Azpiegituren ministro M.Cahit Turhan-ek adierazi du 3,7 milioi bidaiarik aireportuetako zerbitzua jaso zutela Eid al-Adha-n, 4,1 milioi bidaiariek autobusez nahiago zutela eta 2,5 milioi herritarrek nahiago zutela trenez joan. Turhanek esan zuen Eid al-Adha opor garaian [Gehiago ...]


‘Joxinixio, Pizkunde zapuztua’ aurkeztu dute Andoainen. Noticias de Gipuzkoa\n‘Joxinixio, Pizkunde zapuztua’ aurkeztu dute Andoainen\nXabier Lasa ikerlariak jasotzen du liburuan Andoaingo bertsolaritzaren historia XX. mendean\nAndoain- Xabier Lasa ikerlariakJoxinixio, Pizkunde zapuztua liburua aurkeztu berri du. Larramendi Bazkunaren babesean, eta Foru Aldundiaren eta Udalaren lankide-tzari esker sortu du andoaindarrak argitalpena.\nAndoaingo XX. mendeko bertsolaritza ardatz harturik osatu du Xabier Lasak liburua, hori testuinguruan jartzeaz gain beste hainbat kontu azalduz, pizkunde mugimenduak Andoainen izan zuen eragina, esate baterako. Eta baita ere, ikerlanaren bizkarrezurra osatu duen Joxinixio Etxeberria bertsolari eta gudariaren biografia. Hori guztia ia 700 orrialde bildu dituen ale mardul batean.\nLiburuak Hiru zati Andoaindarraren ikerlanak, formalki, hiru zati dauzka: lehen zatian, bertsolaritzak eta, oro har, euskalgintzak Andoainen XX. mendearen lehen herenean izan zuten ibilbidea aztertzen du zabal, kolpe militarra iristeraino. Bigarren zati osoa, Joxinixio Etxeberriaren biografiari eskain-tzen dio, bai bertsolari ibilbideari dagokiona, baita gudari ibilbideari dagokiona ere. Hirugarren zatia, aldiz, bertsogintzak Euskal Herrian eta Andoainen gerraz geroztik izan zuen ibilbideari buruzkoa da, azken atalean jasotzen dituelarik Andoainen izan diren 53 bertsolarien biografiak. - M.S.S.


Azokako historiak :: Edurne Jauregi - Ordiziako Azoka (Gipuzkoa)\nAzokako historiak :: Edurne Jauregi\nAita Txerri kalera (Gaur Euskal Herria) txerriak saltzera etortzen zen. Txerriak gurdi batean ekartzen zituen zuzenean baserritik. Urte asko eman zituen, tratanteak baserrira joaten hasi ziren arte, eta, orduan, txerriekin etortzeari utzi zion. Hori duela 50 edo 60 urte zen, gutxienez.\nAitak txerriak saltzen zituen bitartean, amak baserriko produktuak saltzen zituen. Garai hartan oso barazki gutxi saltzen ziren; porru batzuk, aza batzuk eta udan tomate batzuk. Landatzen ziren letxugak etxean kontsumitzeko ziren, baina batzuetan azokara ere ekartzen ziren. Letxuga, tomate eta tipula entsalada jateko ohitura nahiko berria da... lehen ez zen jaten.\nBatez ere animalia txikiak ekartzen ziren, hala nola untxiak, oiloak eta, batez ere, babarrunak, arrautzak, intxaurrak... Donostiatik eta Irundik etortzen ziren rekadistak, eta untxiz betetako zakuak eramaten zituzten.\nAmak babarrun kiloak ekartzen zituen astero Santosenea izeneko tabernara, gero Aldasoro izan zena. Apopiloak zituzten eta ia egunero babarrunak jaten zituzten. Garai hartan, asko ekoizten zen babarrun mota bat, Beasain izenarekin ezagutzen zena zen. Granate kolorekoa zen. Denborarekin galtzen joan zen eta gaur egun ez da landatzen.\nBaserritarrek asteazkenean beste erosketa batzuk egiteko aprobetxatzen zuten eta oso ohikoa zen bakailaoa erostea. Amari asko gustatzen zitzaion arraina eta antxoak erosten zituen...\nSeme-alaba guztiak egoten ginen azokatik noiz etorriko zain, gozokiren bat ekartzen zigutelako beti: Unanueko pastelak. Gainera, oporrak zirenean, denok nahi genuen azoakaraa etorri amari laguntzera. Horrela hasi nintzen ni; lehendabizi amari laguntzen eta gero bakarrik.\nHasieran azokara etortzeko, astoekin eta saskiekin oinez jaisten ginen Legorretako geltokiraino eta handik trenez Ordiziraino eta Ikaztegietako geltokiraino jaisten ginen, Donostiara joateko. Donostian, nire amak Bretxako merkatuan saltzen zuen. Bretxan errezil-sagar asko saltzen ziren. Eta gero zuzenean baserrira etortzen hasi ziren, sagarra kamioiekin jasotzera. Kamioiak herriko plazan uzten zituzten, baserriraino errepiderik ez zegoelako. Sagarrak gurdietan eramaten genituen plazaraino. Sagar kilo bakoitzeko bi pezeta ordaintzen ziren.\nGeroago, Legorretako taxi-gidariak parrilla zuen kotxe handi bat erosi zuen, eta geltokiraino jaisten ginen. Parrillan jartzen genituen saskiak. Abantaila handia zen, bidea oinez egin behar ez zelako.


Irisbondek Telefonicako “Ability Erronka ” irabazi du\nVicomtech-IK4 kide teknologiko bezala duen Irisbond enpresa Telefónicako “Ability Erronka”ren irabazle izan da. Telefónica Ability Awards sarien kategoria berri honek desgaitasuna edota mendetasuna eta gaixotasun kronikoak dituzten pertsonei zuzendutako produktu eta ebazpen teknologikoak garatzen dituzten gizarte ekintzaileak goraipatzen ditu. Bere lehen edizioan 175 hautagaitza jaso ditu kategoria honek.\nIrisbondek begien mugimenduaren bidez ordenagailua kontrolatzeko sistema fidagarri, zehatz eta erabilerraza aurkeztu du. Sistema informatiko honek ordenagailua modu zehatzean begiradarekin kontrolatzea ahal egiten die mugikortasun edo hitz egiteko arazoak dituzten pertsonei (alboko esklerosi amiotrofiko –AEA-, garun-paralisi, paraplegia duten pazienteak).\nIrisbondeko sortzaile eta presidente den Eduardo Jáureguiren hitzetan “arrazoi hirukoitza dugu oso eskertu eta pozik egoteko: saria ematen duen erakundearen garrantzia, honen epaimahaiaren kalitate eta zabaltasuna eta desgaitasunaren munduaren zerbitzura jarritako berrikuntza teknologikoaren alde egiten duten enpresak babesten dituelako”.\nIrisbondek iaz Toribio Echevarría Saria jaso zuen “Arlo Teknologikoa” eta “Nazioartekotze Babesa” arloetan eta EmprendedorXXI Saria lortu zuen Euskal Herria fase autonomikoan, baita “Gizarte eraginari accesita” azken fasean ere.\nInformazio gehiagorako: http://bit.ly/1IGiZ8i


HIRUGARREN GARAIPENA ETA BATAZ BESTEKOA ALDE : KIROLETIK\nHIRUGARREN GARAIPENA ETA BATAZ BESTEKOA ALDE\nC.B. Erroibide 76\n11 Mar, 2019 Irun, Baloncesto, Erroibide\nTalde irundarrak Durangoko Tabirako taldea jaso zuen eta neurketa osoan zehar irabazten joan ondoren, 76-64 irabazi zuten\nIgandekoa zuzeneko partidua zuen Erroibidek. Tabirako atzetik du sailkapenean eta garaipenaren bitartez, bi partiduko aldea eskuratu dute. Hori gutxi balitz, joanekoan hamar punturengatik galdu zuen talde irundarrak eta atzo 12 punturen aldeagatik irabazi eta gero, bataz besteko alde du ere Erroibidek. Hau da, sasoiko azken jardunaldian bi taldeek puntu berdinekin bukatuko balute, irundarrak aurretik izango lirateke.\nNeurketari dagokionez, azken jardunaldien antzera oso kontzentratuta irten ziren Sergio Martinen mutilak. 11-4 aurretik jarri ziren lehen bost minutuetan eta Tabirakoren entrenatzaileak hutsartea eskatzera behartu zuten. Baina Tabirako inoiz amore ematen ez duen taldea da, eta erasoko erritmo bortitz baten bidez markagailuan lau puntutara hurbildu ziren. Lehen laurdena 18-14 bukatu zen irundarren alde.\nBigarren laurdena bide beretik jarraitu zuen, Erroibidek aldaketa batzuk egin zituen hasierako bostekoari atsedena emateko, baina erasoan zein defentsan oso sendo mantendu ziren. Baloia bikain mugituz saskiratze errazak lortzen zituzten eta bigarren laurdenean irundarrak nagusi izan ziren. Atsedenaldira 34-27ko emaitzarekin iritsi zen.\nBazirudien partidua kontrolpean zuela Erroibidek, baina lehen esan bezala, Tabirako menderatzea beti zaila izaten da eta durangotarrek hiru hiruko jarraian gauzatu eta gero, markagailuan aurretik jartzea lortu zuten 39-40. Baina Erroibidek bere neurketa egiten jarraitu zuen eta partzial bikain baten ostean hirugarren laurdena irabaztea ere lortu zuten. Laurden baten faltan, markagailuak 58-46 adierazten zuen.\nHamabi puntuko errentarekin hasi zuten azken laurdena eta bukatu ere. Partidua hasi zenean, irundarren bi helburu zituzten, garaipena lortzea eta Tabirakorekin zuten bataz bestekoan aurretik egotea, eta amaieran 76-64ko markagailuaren bidez, bi helburuak bete zituzten.\nGaraipen garrantzitsua eta sendoa igandekoa eta irundarrak gora begira jarraitzen dute. Seigarren sailkatuak dira gaur egun, datorren astean beste neurketa garrantzitsu bat izango dute Ibaizabal taldearen aurka. Galdakaon jokatuko dute eta irabaztekotan, goiko postuetan dauden taldeei presio handia sartuko lekiokete playoffak lehiatzeko helburuan.


Txina Erabilgarri eta fabrikako Coverall (ez-antzua) babesteko | Pantex\nErabili eta babesteko botak, babes-jantziak, osasun-paloak, botatzeko babesak edo antivirusak ere erabil daitezke. Babes medikoko arropak medikuek (medikuak, erizainak, osasun publikoko langileak, garbitzaileak, etab.) Erabiltzen duten babes arropa eta osasun arlo jakin batzuetara sartzen diren pertsonak (gaixoak, ospitaleetako bisitariak, kutsatutako eremuan sartzen direnak, etab.) Aipatzen dira. . Jantzi babesle medikoek hezetasun iragazkortasun eta hesi onak dituzte. Alkoholari, odolari, gorputzeko fluidoei, aireko hauts partikulei eta bakteriei birusak sartzeko erresistentea da. Pertsonen segurtasuna modu eraginkorrean babesten dute eta ingurunea garbi mantentzen dute.\nMediko babeserako arropa normalean txapela, topa eta galtzak osatzen dute. Ebaketa, josturak, estutasuna, itsasteko prentsaren zinta eta beste fabrikazio teknologia batzuen bidez, medikuntzako babeserako jantzi kualifikatuak sor ditzakegu. Prozesu osoan, makina josten eta kola sakatzeko makina da batez ere.\nBabeserako jantziak isolamendu materialaz egina dago eta, beraz, beroa ez da erraz isurtzen, beroa gehiegi pilatzen bada jendea deseroso sentituko da eta lanaren eraginkortasunean eta kalitatean eragina izango du. Erosotasunak airearen iragazkortasuna, ur lurrunaren erresistentzia, iraulketak, pisua, gainazalaren lodiera, propietate elektrostatikoak, hausnarketak, usainak eta azalaren sentsibilizazioa barne hartzen ditu. Horien artean, garrantzitsuenak airearen iragazkortasuna eta ur-lurruntasunaren iragazkortasuna dira.\n% + Ehundutako PP + PE laminazioa, transpiragarria den iragazgaitza den oihala, estatikoaren aurkako propietateak. Ehun elastikoa, orkatilak eta eskumuturrak, erosotasuna eta babesa ahalbidetzen dutenak.\nPantex estalkiak langileak substantzia arriskutsuetatik babesteko diseinatuta daude. Toxikatu eta esposizio baldintzen menpe dauden partikula lehorrak edo likido argizko zipriztinen egoera babesteko erabiltzen dira. Bakterioek, birusek, likido toxiko eta kaltegarriak ekidin ditzakete gaixoen likidoak, salbiak, gernak eta bestelako likidoak, material hori malkoarekiko erresistentea da.\nErabilera bakarrekoa, Pantex Coverall ez dago diseinatuta UCI eta egoera antzuetan bezalako muturreko inguruneetan erabiltzeko\nMaterial % 100 ehundutako PP + PE laminazioa, ehunaren pisua: 65G / M2\nStyle Kremailera ixteko aurrealdea, kanpa elastikoa, eskumuturrak eta orkatilak, jostutako josturak\nFeature Ezaugarri estuak, iragazgaitzak, transpiragarriak, hautsezinak, arinak eta antiestatikoak\nAplikazio PANTEX estalkiak langileak substantzia arriskutsuetatik babesteko diseinatuta daude. Toxikatu eta esposizio baldintzen menpe dauden partikula lehorrak edo likido argizko zipriztinen egoera babesteko erabiltzen dira. Bakterioek, birusek, likido toxiko eta kaltegarriak ekidin ditzakete gaixoen likidoak, salbiak, gernak eta bestelako likidoak, material hori malkoarekiko erresistentea da.\nErabilera murriztea Estilo hau ez dago diseinatuta ICU eta Sterile egoera bezalako muturreko inguruneetan erabiltzeko.\naurreko: OEM / ODM Hornitzaileentzako Ospitalerako Jantziak - Kirurgiko Mediku Kirurgiko Jantziak (Antzutea) - Pantex\nHurrengoa: Maskorra Babesteko 95


Zer da eskola kirola?\nGipuzkoako Foru Aldundiak jartzen du martxan urtero, Gipuzkoako ikastetxe, udal, Kirol Federazio eta Klubekin elkarlanean, Eskola Kirola Jardueren Programa, 6 urtetik 16ra bitarteko ikasleei zuzendua.\nEskola kirola programaren bitartez, Gipuzkoako ikasle guztiak kirola egiten hastea lortu nahi da. Kirol prestakuntza epe luzeko prozesu gisa lantzen da, kirol lehiari zer egin garrantzitsua emanez prestakuntza prozesu horren baitan eta, gainera, ikasle guztiei kirola anitz probatzeko aukera eskainiz.\n1- Umeek kirol anitzetan hasteko eta kirol modalitate desberdinak ezagutzeko aukera dute, geroago (infantiletatik aurrera) espezializatu ahal izan daitezen.\n2- Adinean aurrera egin ahala kirol jardunaldi gehiagoko lehiaketa programak jartzen zaizkie umeei.\n3- Hastapenetan, joko-arau egokituak dituzte umeek. Esate baterako, taldekako kirol batzuetan jokalekuaren neurriak, baloien tamaina eta pisua, taldekideen kopurua eta abar kirolarien adinera moldatuta daude, eta jokalari guztiek jokatu behar dute gutxienezko denbora bat. Edo, banakako kirol batzuetan, korri egin beharreko distantziak, jaurtigaien pisua eta tamaina eta abar ere moldatuta egoten dira.\nKirola + Giza baloreak = Eskola kirola\n· Norberaren nortasuna errespetatzen duen eredua nahi dugu landu, ikasleei lehiaketaren zama gaineratu gabe.\n· Balore garrantzitsu batzuk sustatu nahiditugu: talde jokoa, adiskidetasuna, joko garbia, aurkariarenganako errespetua…\n· Umearen heldutasun-prozesua sendotzen duen kirola nahi dugu, umearen gaitasunak aurkitzen eta garatzen lagunduko duena.\n· Umeei jarduera fisiko eta kirol anitz daudela agertuko dien eta guztiak baloratzen erakutsiko dien eredua nahi dugu.\n· Kirol modalitate desberdinak ezagutu eta probatu ondoren, gaztetxoak bere gogoko modalitatea askatasun osoz aukeratzea nahi dugu.\n· Umeak lehiaketaren bidean eta giroan poliki-poliki sartzea nahi dugu.\n· Kirol hezitzaile gero eta prestatuagoak eduki nahi ditugu, ezagupen teknikoetan ondo trebatuak (kirol teknikak,euskara, pedagogia…)\n·Eskola kirola programan gero eta ikastetxe gehiago eduki nahi ditugu, ahal den partaide kopuru handienera iristeko. Gaur egun 35.000 kirolari eta gehiago ari dira eskola kirolean parte hartzen.\n· Beraz, baloreak lantzen dituen kirol eredu bat nahi dugu, kirolak ere hezi egiten duela uste dugulako.\nGuraso, senitarteko eta ikusleei.\n1. Eskolako kirolariek ez dute jokatzen ikusleak entretenitzeko, ez eta irabazle geratzeko. Jokatu baino, jolastu egiten dira: dibertitzeko eta kirolaren bidez ere pertsona gisa hezten jarraitzeko. Gogoratu beti !!\n2. Ez egin errietan huts egin duelako. Ikasten ari dira. Izatekotan, gauza positiboak esan, animatu. Horrela bai motibatuko direla !!\n3. Kirolaz asko badakizu ere, ez saiatu “telegidatzen”, denbora guztian zer egin behar duten esaten. Utzi libre izaten, utzi kirolaz gozatzen eta erabakiak hartzen !!\n4. Partida edo saioa amaitu denean, baloratu benetan garrantzitsua dena : hobekuntza pertsonala eta kolektiboa. Ez begiratu emaitzari.


Gezi baten bentosa irentsi ondoren haur bat hiltzeak berriro ireki du jostailu batzuen egokitasunari buruzko eztabaida | Consumer\nGezi baten bentosa irentsi ondoren haur bat hiltzeak berriro ireki du jostailu batzuen egokitasunari buruzko eztabaida\nKontsumitzaileen elkarteek gogorarazten dute gurasoek ziurtatu behar dutela erosten dituzten jostailuak seme-alabentzat egokiak direla.\nAtzo, Leongo Bideko Ama Birjina herrian lau urteko mutiko bat asfixia bidez hil zen, jolasten ari zen gezi batetik bota zen bentosa bat irentsi ondoren, eta berriro jarri du mahai gainean jostailu batzuen egokitasunari buruzko eztabaida. Kontsumitzaileen elkarteek gogorarazten dute gurasoek ziurtatu behar dutela seme-alabei erosten dizkieten jostailuak haientzat egokiak direla.\nUmearen heriotza eragin zuen artikulua, oraingoz, ez da merkatutik kendu, “ez baita ezagutzen produktuaren marka, jatorria eta inportatzailearen erantzukizuna”, José María Arribas Gaztela eta Leongo Osasun Publikoko zuzendari nagusiak adierazi zuenez. Halaber, jakin behar da ea Jostailuen Segurtasun Araua (EN-71-1) betetzen ez den, hala nola piezak txikiegiak diren eta askatzeko modukoak diren, eta beste alderdi batzuk oraindik jakinarazi gabe daude, gaineratu zuen Arribasek. Xehetasun horiek jakitean, esan zuen, hala badagokio, kontsumo-alertaren berri emango dela eta, beraz, produktua merkatutik kenduko dela.\nAldiz, Santiago Travieso Osasun Zerbitzuko buruak esan zuen jostailua ez zegoela homologatuta. Marka, jatorria eta non egin zen ez zekiela esan zuen arren, alerta harturiko argazkiekin bidali zela merkatutik berehala kentzeko. “Gezi normalak dirudite, bota eta itsasten diren horietakoak, eta besterik ez”, esan zuen.\nBestalde, Leongo Kontsumitzaile eta Erabiltzaileen Erakundeko (OCU) bozeramaileak, Iliana de la Iglesiak, adierazi zuen oso ondo dagoela Gaztela eta Leongo Juntak gertatutakoa ikertzea, baina jostailua aztertu behar zuela tragedia hori gertatu aurretik. “Saltzen den edozein produktuk segurtasun-hodiak pasatu behar ditu. Ez du ezertarako balio Osasun eta Kontsumo ministroak Gabonetan esatea gurasoek denda espezializatuetan erosi behar dituztela jostailuak, baita establezimendu horietan ere, produktuek segurtasun-arauak betetzen ez badituzte. Lotsagarria da jostailu batzuk Europako Erkidegoaren babespean saltzea seguruak ez direnean”, azaldu zuen.\nHorrelako gertaerak saihesteko, Extremadura-UCEko Kontsumitzaileen Batasunak aholku batzuk eman ditu. Besteak beste, elkarte horrek gurasoei gomendatzen die erosiko den jostailua homologatuta dagoela ziurtatzea; jostailu-dendetan egitea, eta ez “dena 100”-ko dendetan, non normalean jarraibideak ez baitaude gaztelaniaz eta artikulu askok ez baitituzte betetzen segurtasun-arauak, eta arretaz irakurri etiketa.\nbentosa flecha-eu niño-eu